qundao/data-zh-poetry huggingface dataset:
潘公舍人義榮當世第一流人也僕頃得金華私竊自喜將獲從公之遊洎至而公已云亡至今以爲恨金元鼎出公往還詩帖因即公韵和數句於後姑以少見平生慕用之意云
作者：吳芾
朝代：宋

一代名流世許誰，獨公皎皎著明暉。
少攄妙藴聊持橐，欲振孤風便拂衣。
愧我仰高乖晤對，羨君請益探玄微。
今朝刮眼看遺墨，更覺平生萬事非。
澤民因誦樂天欲留年少待富貴富貴不來年少去之句慨然有感遂廣此意作詩相示余以謂人之會遇各自有時年少固不可留而時亦何可待樂天自不應出此語而澤民亦不應爲此詩因反其意以和之·其一
作者：吳芾
朝代：宋

老去疏慵厭仕途，歸來林下學真如。
不思身外千般事，只占人間一味愚。
但得清尊長對客，縱添白髮亦從渠。
世間達宦多憂畏，胸次還能似我無。
澤民因誦樂天欲留年少待富貴富貴不來年少去之句慨然有感遂廣此意作詩相示余以謂人之會遇各自有時年少固不可留而時亦何可待樂天自不應出此語而澤民亦不應爲此詩因反其意以和之·其二
作者：吳芾
朝代：宋

勸君且醉甕頭春，休把升沉累此身。
自古功名須遇主，到頭富貴不由人。
蟠胸器業元高世，落筆詞章更出塵。
道在何憂年少去，九重前席會相親。
澤民見示遊洞宮護聖二詩次來韵·其一
作者：吳芾
朝代：宋

洞府藏真鎖碧巒，我來頓覺百憂寬。
真人已去留遺像，古木猶存翳舊壇。
清入杖藜襟抱豁，冷侵衣袂骨毛寒。
何妨便作誅茅計，幸我年來已掛冠。
澤民見示遊洞宮護聖二詩次來韵·其二
作者：吳芾
朝代：宋

山間安有此池塘，疑是天分一派江。
萬仞方如青玉案，千章森似碧油幢。
簷前山色日侵座，屋角松聲夜撼窗。
遊罷擁衾渾不寐，心清都把睡魔降。
濠水累年不泄魚既充牣每觸熱輒死余既濬治市河因開水門導之入江遂作放魚二絕·其一
作者：吳芾
朝代：宋

局促洿池幾歲魚，想應日日念江湖。
如今放汝非無意，亦欲天公放老夫。
濠水累年不泄魚既充牣每觸熱輒死余既濬治市河因開水門導之入江遂作放魚二絕·其二
作者：吳芾
朝代：宋

我今縱汝入江中，好趁風雷早化龍。
只恐爲龍行雨苦，碧波深處且從容。
玉山道中
作者：吳芾
朝代：宋

路繞孤村一徑微，上連碧嶂下清溪。
水光山色渾如畫，引得行人憶故棲。
王百洪遭旱經火之後赴官荆南作詩勉之
作者：吳芾
朝代：宋

莫將外物撓胸中，旱魃從他更祝融。
道業不應緣火盡，生涯會復值年豐。
事經盤錯才方見，詩到羈窮句始工。
休歎徒勞淹幕府，要君努力振家風。
王瞻叔參政寄惠雲笈經因成四韵奉酬
作者：吳芾
朝代：宋

老來猶未返林泉，終日區區亦可憐。
擬扣玄關求至道，喜披雲笈探真筌。
他時使我離塵境，今日由君結妙緣。
莫謂骨凡難變化，丹成鷄犬尚升仙。
王若夫謂水晶蒲萄本出其家求詩
作者：吳芾
朝代：宋

君家蒲萄天下奇，奴視百果何其卑。
種成滿架日蕃衍，清似水晶甘若飴。
八月江南風日美，正是人家酒熟時。
盤中珍果有如此，誰數閩中生荔枝。
鄉人歆艷競分種，不過數年條已萎。
胡爲君家植此樹，閲歲數十如新移。
我聞尤物天所靳，盛衰頗與人相隨。
君家令祖有賢行，一邑遠近人爭推。
少雖失身事刀筆，吏之操術皆耻爲。
處心積慮人莫及，奉法循理古亦稀。
人與黄金目不視，身居暗室心不欺。
退處郊坰忍窮困，只教子孫爲布衣。
天公無以表純懿，特以此果先見貽。
其孫努力效儒業，表表穎出非常兒。
未壯果能立門戶，直上蟾宮攀桂枝。
自餘雖未登上第，亦已飛鳴到禮闈。
俱傳清白守家訓，端若此果光陸離。
今君既取以餉我，又復琢句形聲詩。
願君採折多醖釀，積千萬石爲酒池。
客來自此酌不竭，永永百年供壽巵。
生日
作者：吳芾
朝代：宋

藜杖綸巾度幾春，紫袍頳带一番新。
恩榮可但將延世，渥澤還欣再及親。
已見里中誇盛事，何妨林下作閑人。
年踰七十仍希有，壽酒須拚飲百巡。
生朝偶成
作者：吳芾
朝代：宋

今晨是生朝，今夕是除夜。
年年聚親朋，往往羅酒炙。
而我忽抱痾，見酒輒避舍。
一滴不沾唇，何以相慰藉。
人生能幾許，今已迫衰謝。
病軀復如斯，令人發悲咤。
展轉竟無眠，作詩訴同社。
生朝有感
作者：吳芾
朝代：宋

姑溪來幾日，兩度見生朝。
親舊三年隔，鄉關千里遥。
梅還開舊樹，柳更長新條。
只有雙蓬鬢，天公不見饒。
生朝有感
作者：吳芾
朝代：宋

每恨生朝天一涯，今年却喜得還家。
漸看寒谷回春律，愈使衰翁感歲華。
客至寧辭傾竹葉，老來能醉幾梅花。
餘生祇願長如此，浮利浮名未足誇。
生朝有感
作者：吳芾
朝代：宋

每歲逢生日，予心喜復悲。
新年六十六，能得幾多時。
用前韵示三七姪
作者：吳芾
朝代：宋

吾家小阮亦賢哉，又得携壺爲我來。
應念難逢重九節，要陪痛飲十分杯。
頭添白髮那能久，眼看黄花有幾回。
頗恨病衰鯨量減，只將笑口爲君開。
用天予貢院韵以餞行色
作者：吳芾
朝代：宋

直氣如君世莫雙，笑人老死利名場。
一言齟齬身雖去，萬口咨嗟道愈光。
舌在何妨居澤國，時來會見佐巖廊。
人間榮辱渾休問，日飲醇醪計亦長。
用王龜齡韵題五柳堂
作者：吳芾
朝代：宋

久矣斯堂廢，重興頼有公。
雙溪修故事，五柳振遺風。
頓覺烟光好，端由氣味同。
莫言官獨冷，長在綠陰中。
用金克家韵賦梅花
作者：吳芾
朝代：宋

我賦梅花逼古人，人疑和靖是前身。
祇思長向花前醉，不厭閑來樹下頻。
俗眼但知誇潔白，老懷端是愛清真。
大家管領須宜早，莫待飄零作地茵。
甲子日無雨偶成
作者：吳芾
朝代：宋

連歲人懷水潦憂，年登猶歎不全收。
夏逢甲子天無雨，預喜今年又有秋。
留長河堰
作者：吳芾
朝代：宋

湖山堂下水聲寒，夜半琮琤響珮環。
夢寐欲歸歸未得，却來此處聽潺潺。
病中再繼前韵書懷
作者：吳芾
朝代：宋

暌違行十日，日抱負薪憂。
已疾無良藥，呼醫到別州。
不堪當劇暑，漸喜近新秋。
痛定因追念，從生若綴旒。
病中有作
作者：吳芾
朝代：宋

吾年七十五，一朝忽患瘧。
仍害及老妻，對床更撼鐸。
寒時寒如冰，熱後熱如灼。
既去還復來，如與我有約。
連日莫能休，盡室皆驚愕。
飲啖一不忺，形骸頓如削。
細思豈無因，良由賦分薄。
本是農家子，只合事耕作。
既已得美官，復有歸田樂。
已是無福當，又不知慚怍。
遂至瘧鬼憎，故意來相虐。
作詩告天公，縱我有過惡。
願天少垂憐，疾痛且濶畧。
但速賜之死，莫令我知覺。
一生纏世網，正欲解其縛。
假使壽百年，寧免此一著。
不如早歸藏，且免論强弱。
我非畏死人，久已辦棺槨。
病中有感
作者：吳芾
朝代：宋

大暑苦河魚，久乃變成痢。
輾轉枕席間，百藥幾盡試。
神氣頓索然，不止形容悴。
自謂與鬼隣，偶然有生意。
方欲少開眉，赤目又爲祟。
餘年能幾何，十日不知味。
今雖强支持，下筯猶畏忌。
去歲夏到官，今年又秋至。
默數一年中，安好無一二。
顧此衰病軀，豈堪長代匱。
回首望故山，幸有寬閑地。
不如歸去來，笑歌聊自慰。
病中秋香開因成拙句呈諸親友
作者：吳芾
朝代：宋

仙姿元自廣寒來，分得天香長馥郁。
千古風流獨占秋，一枝曾比崑山玉。
伊余老去百念灰，已是形骸如土木。
年年尚爲此花狂，有似淵明偏愛菊。
坐中不可一日無，又似子猷真愛竹。
一從秋到天宇清，頗費夢思眠不熟。
凌晨便起探花枝，走遍荒園常僕僕。
可怪司秋失故常，時節已深花尚伏。
迨余抱病卧匡床，始報枝頭綴金粟。
折來三嗅忽悽然，不覺淚珠懸兩目。
天胡祇賦惜花心，不容享此看花福。
今年疾疢已如斯，來歲衰頹還可卜。
縱令牽强到花間，空使此心生不足。
不如等是趁西風，把花一掃還空谷。
病起泛舟呈諸親友
作者：吳芾
朝代：宋

屏跡山間歲月深，四圍綠樹總成陰。
已欣叢竹生湖岸，更愛雙蓮出水心。
倚杖頓驚明老眼，艤舟還喜豁煩襟。
病餘雖是無佳思，乘興何妨試一吟。
癸巳夏秋旱七月十日得雨喜雨有作
作者：吳芾
朝代：宋

旱魃爲災害有秋，焦枯滿目使人憂。
片雲忽向天邊合，一雨俄驚地上流。
盡道槁苗須半活，如云晚稻可全收。
老農兩手齊加額，且免流離過外州。
癸巳歲邑中大歉三七姪捐金散穀以濟艱食因成三十韵以紀之
作者：吳芾
朝代：宋

吾家謂姪非常兒，自幼讀書嘗下帷。
平居事母盡孝道，力供子職曾無違。
辛勤農畝三十載，頓立門戶成家肥。
耻同流俗事驕吝，好賢樂業常怡怡。
聞人急難如在己，見義踴躍無不爲。
造橋砌路未爲德，折券釋逋未足奇。
究其存心用意處，尤在邑人艱食時。
此邑山多土田少，民貧自昔難支持。
其間歲收數百斛，已爲富室他可知。
况復今年苦亢旱，州里遠近咸告饑。
田疇彌望總如燎，細民未免俱流移。
縱使人能保常産，亦復有甑無米炊。
雖幸朝家行賑濟，正恐未能遍羣黎。
往往傾村走山谷，荷鋤掘地尋蕨萁。
取根爲粉雖可飽，食之既久人亦羸。
春來必至生疫癘，死填溝壑夫何疑。
吾姪見之軫憂惻，首議倡率輸家貲。
既捐青蚨二百萬，猶恨糴貴難療饑。
庾中僅存二千石，一旦傾倒盡散之。
此心但欲濟隣里，身外浮名非所希。
吁嗟薄俗務貪鄙，計較升斗爭刀錐。
徒知富有可潤屋，豈慮人怨親戚離。
有如吾姪爲此舉，吾鄉自古應亦稀。
小惠所施固未博，風義自足洗澆漓。
儻使人人皆若爾，千里豈復憂餒時。
第願吾姪廣此意，所爲盡從今日推。
陰功在人天心報，會俾爾壽膺繁禧。
梓里遺芳傳未艾，世有子孫攀桂枝。
豈惟同里共歆艷，亦使吾姪增光輝。
老夫無以示旌勸，聊爲吾姪題此詩。
登列岫
作者：吳芾
朝代：宋

此邦已是富烟光，那更斯亭冠此邦。
正向座中窺列岫，恰從簷下瞰長江。
閑穿松徑雲生屧，宴坐蒲團月滿窗。
想得山人應笑我，老來强擁碧油幢。
登南樓二首·其一
作者：吳芾
朝代：宋

人生安用惹閒愁，得暇何妨且少休。
睡起徑須烹北苑，興來聊復上南樓。
公庭漸覺日無事，田里仍逢歲有秋。
滿目江山還可樂，歸心已動不容留。
登南樓二首·其二
作者：吳芾
朝代：宋

新敞南樓百尺雄，一溪遥跨兩長虹。
青山疊疊登臨外，碧瓦鱗鱗指顧中。
倦客自憐如倦翼，歸心長是逐歸鴻。
憑高幸與賓僚共，酒盞何妨爲我空。
登卧龍山
作者：吳芾
朝代：宋

巋然千古卧龍山，節物年來□舊觀。
猶有樓臺出天半，正令星斗逼人寒。
春風偶種花千樹，夏日仍栽竹萬竿。
自愧牧民無實□，漫留佳致後來看。
登景星巖
作者：吳芾
朝代：宋

道滿三千界，潮音未許緘。
何爲獅子座，却上景星巖。
天近雲隨步，林深翠滴衫。
我來寧憚遠，端欲洗塵凡。
登望雲亭
作者：吳芾
朝代：宋

記得來時上此亭，亭荒有景亦徒清。
如今亭與景俱勝，水倍秀兮山倍明。
登舟
作者：吳芾
朝代：宋

天憐行客困陽秋，許捨車徒上小舟。
十里好風袪滯思，一溪寒水助清遊。
登進賢縣治後山望雲亭
作者：吳芾
朝代：宋

古木千章翠欲交，白雲疑只在松梢。
公餘莫惜頻登眺，無限風煙滿四郊。
登遐觀亭
作者：吳芾
朝代：宋

城上闢新亭，似若規模小。
誰知此亭中，景勝冠江表。
湖山既回旋，煙雲仍縹緲。
萬象森目前，不數花與草。
公餘乘興來，聊以散懷抱。
四時風物新，一一發天巧。
芳春柳色連，長夏荷花繞。
月明固已佳，雪積還更好。
凭欄認歸舟，策杖送飛鳥。
適意豈在大，容膝自足了。
第我思故山，上章方告老。
指日是行人，頗恨來不早。
白石道者棲於洪巖以石爲糧先朝敬愛之賜予之物甚盛一日主僧持來郡齋因獲恭覽歎仰之餘偶成拙句二首·其一
作者：吳芾
朝代：宋

高僧隠青山，宴坐咀白石。
不知幾何年，人猶訪遺迹。
顧我頑鈍姿，但知能肉食。
回首仰高風，捫心有慚色。
白石道者棲於洪巖以石爲糧先朝敬愛之賜予之物甚盛一日主僧持來郡齋因獲恭覽歎仰之餘偶成拙句二首·其二
作者：吳芾
朝代：宋

道人厭塵紛，萬乘挽不住。
愧我未得歸，見之愈增慕。
奎畫儼若新，真容宛如故。
舊隠雖寂寥，山靈尚可護。
真止堂
作者：吳芾
朝代：宋

我有虛堂號真止，坐來萬慮清如水。
君今更以止名堂，想見了無塵念起。
睡中聞鶑
作者：吳芾
朝代：宋

解鞍蕭寺憩清幽，睡裏忽聞黄栗留。
驚破夢魂何可恨，得知身在浙江頭。
睡仙樓
作者：吳芾
朝代：宋

此壚當日飲神仙，醉倒和衣壁上眠。
酒醒興闌人不見，但留佳話古今傳。
移梅北隩和黄清表韵
作者：吳芾
朝代：宋

自慚面目久塵埃，擬對冰姿一笑開。
聞道前村連夜發，豈辭健步遠移來。
種德堂
作者：吳芾
朝代：宋

我本農家世賤貧，一門相繼亦簪紳。
當知來處非今日，莫學詩人只爲身。
立春
作者：吳芾
朝代：宋

老夫近日苦多屯，且喜來朝已立春。
但得餘殃隨臘去，敢圖好事逐年新。
湖山入眼風光好，親舊論心氣味真。
更若此身無疾疚，快哉天地一閒人。
竹塢
作者：吳芾
朝代：宋

此君生長此山中，直節從來自不同。
今日高標還卓出，萬人誰不仰清風。
符倅同遊雁蕩賡其所和范相遊山韵
作者：吳芾
朝代：宋

晚學愧淹博，微官妨隠盤。
攀龍榮請事，歛板喜承顔。
懦庸資盼睞，簿領洗塵煩。
南豐茂人傑，才望藹江關。
題輿裨德政，鎮俗念時艱。
仙山尋勝外，妙句落人間。
氣連天柱壯，清奪霜空寒。
一讀三歎息，髮立誰敢謾。
但嗟俊逸才，尚滯海之灣。
中興急賢哲，日日聞賜環。
况復有如公，驥足寧久閒。
會須早命駕，即日當召還。
發硎觀利器，斷鼇新海寰。
宣室佇前席，顧問應夜闌。
符倅同遊雁蕩賡其所和范相遊山韵
作者：吳芾
朝代：宋

高才獨立萬夫却，險語磨崖山鬼愕。
翕然萬口競流傳，一字誰能加筆削。
自憐庸鈍百不聰，晚來喜見人中龍。
更看揮翰光奪目，恍如海蜃浮青紅。
一時聞望已難攀，相見平居養浩然。
慷慨胸襟包海岳，軒昂高義薄雲天。
散材不謂蒙知遇，孤迹何期遂保全。
碌碌未能酬國士，正慚他日尉通泉。
答客難
作者：吳芾
朝代：宋

我治湖上園，占斷山水窟。
幽事日相關，頗覺無暇逸。
有客來相過，云欲救我失。
謂我雖愛閒，未得居閒術。
衆人役利名，公獨役景物。
固與衆人殊，未免俱汩沒。
孰若淡無營，燕坐一虛室。
百念盡消除，百事付真率。
物來則應之，豈可自攖拂。
客言非不忠，我意客未悉。
萬物仗境生，百果因花實。
我聞洛陽城，名園渾比迹。
至如司馬公，樸素世莫及。
有園號獨樂，晚歲亦加葺。
人心固不同，豈能盡如一。
顧我病且衰，行年將七十。
光景去不留，餘齡那可必。
要當且逍遥，樂此桑榆日。
寧如土木偶，終朝長兀兀。
况有佳山水，茲焉久蟠鬰。
地靈盡發露，一旦爲我出。
若不一領畧，無乃太拘執。
何妨几席間，時與相顧揖。
擇勝把酒杯，搜奇入詩筆。
猶恨景物多，未能盡收拾。
他人視若忙，我心常自佚。
人無所用心，先聖每忿疾。
既不學羣兒，詫仙仍佞佛。
不有博奕乎，爲之猶勝弗。
客既聞斯言，語塞幾若訥。
因爲客書之，聊以誌彷彿。
會須畫成圖，繼取王摩詰。
紀夢
作者：吳芾
朝代：宋

平生好山水，至老心不移。
每聞有佳處，欲見唯恐遲。
相去雖云遠，不憚脚力疲。
縱不能得到，夜夢必見之。
晚歲卜築地，一半在翠微。
山水既俱勝，景物還相宜。
旁人來覩此，已自心目怡。
若乃夢中見，則又遠過斯。
高山與流水，到處皆崛奇。
其間有樓觀，金碧仍相輝。
幽深極險怪，皆世所未窺。
謂必神仙窟，非世所得知。
不謂我凡骨，乃獲來遊嬉。
恍然若驚覺，有如天上歸。
是豈造物者，不與人相違。
知我有雅好，特以此見貽。
嗟我今老矣，萬事都棄遺。
猶有山水債，未能忘夢思。
他日或蟬蛻，百態不願爲。
只願海山去，赴我赤松期。
續潘仲嚴秋夜歎
作者：吳芾
朝代：宋

秋夜凉，秋夜凉，碧天如水涵月光。
空堂耿耿不成寐，起坐拔劍歌慨慷。
罷金樽，還獨酌，試一停杯問寥廓。
此身此世竟如何，摇摇驚燕巢風幕。
伊昔我生適太平，豈信中原有甲兵。
揚鞭走馬長安市，美人如玉酒如澠。
可惜太平留不住，一旦風塵沓回互。
誰知年少樂遊場，翻作敵人爭戰處。
烽火照天光奪日，殺氣騰空暗如霧。
皇家骨肉幾千人，盡逐鑾輿沙漠去。
回頭宮闕成一空，惟有山河在如故。
咄咄姦諛何誤國，二十年來啟邊隙。
邊隙已成猶自如，忍使吾民罹此極。
哀哉吾民亦何辜，父子連年死鋒鏑。
興言及此心膽寒，空對秋風淚橫臆。
淚橫臆，宇宙回旋雲失色。
我聞古亦有亂離，人道亂離今過昔。
一人厭奔走，四海念休息。
如何廊廟土木人，安坐恬然有肉食。
我今願得上方斬馬劍，盡取兇徒肆誅殛。
却總堂堂百萬師，浄掃邊塵空塞北。
莫言草芥無奇策，願蒙天子一前席。
置酒與五客餞行因成一絕
作者：吳芾
朝代：宋

送盡行人我獨留，老夫無計解離憂。
勸君今夜休辭醉，明日江山總是愁。
老妻生朝爲壽
作者：吳芾
朝代：宋

人生七十古來稀，我幸君今及見之。
教得子能傳素業，養成孫亦守清規。
稟生坎坷今當泰，積善初終志不移。
白首喜爲林下伴，願從今日到期頤。
耿曼老將命鄉邦見過匆遽言別復作詩送之
作者：吳芾
朝代：宋

我方退老湖山上，混跡漁樵甘放浪。
親舊凋零會面稀，與君亦復成疏曠。
何期擁節到鄉邦，得得驅車肯迂訪。
開門倒屣笑相迎，盡室歡忻無此况。
湖光山色似爭輝，兩眼韶華更駘蕩。
伸眉抵掌話中腸，正好花前倒春釀。
胡爲欲去挽不留，忍把陽關容易唱。
嗟乎來日苦無多，况是頻年嬰拙恙。
興來亦欲强登臨，龍鍾未免扶藜杖。
目前衰颯已如斯，寧保明年見花放。
而今花下幸逢君，豈容不盡長鯨量。
如君志尚迥不羣，治行既高心且壯。
方當聖主急搜揚，爲斲豈應遺巧匠。
會看唾手取功名，盡展才猷結旒纊。
出處從今不復齊，尊酒何由更相向。
臨期一醉尚何辭，後夜月明空悵望。
耿曼老自去秋起歸興以被旨捄荒方有行色來告別傷成數語送之
作者：吳芾
朝代：宋

去秋已作送君詩，豈意淹留復許時。
端爲九重憂歲歉，故令六轡緩歸期。
萬人全活俱安業，二麥收成足療饑。
此事一歸君妙畫，陰功當自有天知。
聞伯可郎中銳然有冥鴻之舉小詩奉慶
作者：吳芾
朝代：宋

郎省聲猷藹搢紳，看看步武到通津。
合留北闕扶宸極，却向西溪整釣綸。
愧我暮年方謝事，羨君壯歲便抽身。
時賢莫把衰翁比，林下如君只一人。
聞同庚不幸有感
作者：吳芾
朝代：宋

我生甲申歲，同歲知幾人。
十中無一在，使我涕隕巾。
嘗試屈指數，誰登要路津。
不過五六輩，蹤跡半已陳。
其一最先達，進爲國大臣。
寵榮無與比，近亦以訃聞。
顧我何爲者，本是隴畝民。
持橐已過分，壽更近七旬。
獨恨苦拘縛，歸志不得申。
天復放我歸，遂此自由身。
湖山堪寓目，風月足怡神。
有花我共醉，有鳥助我吟。
若不自娛樂，開口對芳辰。
却恐泉下客，笑我浪苦辛。
雖生亦何益，徒負百年春。
聞故舊二三公或不幸於官或以疾病而去或以口語而罷悵然有感
作者：吳芾
朝代：宋

平日衰遲衆所憐，偶逢亨運亦騰騫。
七旬已過宜休矣，一出不歸終溘然。
幸免煩言全晚節，且無多病惱殘年。
直須更作投簪計，莫待將身到九泉。
聞鹿生子
作者：吳芾
朝代：宋

再上歸田疏，從違未可知。
方憂鶴怨我，忽喜鹿生兒。
六月事已驗，千年壽可期。
我歸須汝健，正要汝相隨。
聯句題吉祥寺
作者：吳芾
朝代：宋

繫舟枯柳岸，窮勝古城陰。
松徑雲生屧，竹窗風滿襟。
不妨情話好，且放酒杯深。
杖履尋歸路，西山日未沈。
臨湖閣爲向巨源郎中題
作者：吳芾
朝代：宋

胸襟灑落一塵無，晚歲歸來足自娛。
去國何須懷北地，卜居且喜面東湖。
夕陽影裏山相映，古木陰中鳥自呼。
正好凴欄吟復醉，胡爲止酒太拘拘。
自京口至建康一路不見梅花慨然有作
作者：吳芾
朝代：宋

盡日經行不見梅，竹籬茅屋漫徘徊。
無時得遣愁懷去，有底能教詩思來。
遥想故園應好在，不知今歲爲誰開。
何時花下還如舊，一笑相看把酒杯。
自建康路中見梅次前韵
作者：吳芾
朝代：宋

行盡山岡喜見梅，停驂深欲少徘徊。
那知急雨連天暗，更有狂風捲地來。
無計畧臨花下坐，却嗟空向眼前開。
行人頼有尊中綠，遥想孤芳寄一杯。
自湖上歸遊朱園和李相之韵二首·其一
作者：吳芾
朝代：宋

萬頃湖光一鏡開，幾人湖上散輪蹄。
水明盡倒千巖影，沙軟新成百里堤。
草際已橫烟雨艇，眼前無復稻粱畦。
馬侯遺迹依然在，顧我無功敢與齊。
自湖上歸遊朱園和李相之韵二首·其二
作者：吳芾
朝代：宋

聞道城東有故家，海棠初試萬枝花。
偶來花下燒銀燭，還似空中散綺霞。
園裏高人全曠達，坐中騷客富文華。
新詩已就驚人句，醉墨縱橫似亂鴉。
臻公釋氏之秀者浮游徜徉跡接天下乃者歸卧雲山閉門不出遂命齋名曰戲鯨真得古惠師之遺趣也予喜其志因留二十韵以贈之
作者：吳芾
朝代：宋

吸盡百川還見底，頭角驚殺鱣與鮪。
有時大瞋明月珠，照耀六合光不死。
滄溟浩蕩極遊巡，鈎深匪憚窮涯涘。
今者修鱗何側倚，豈是吞舟厭遷徙。
祇應噴浪雲日翳，故此盤桓良有以。
朝發夕至固無難，在在處處期一視。
苟容肯向尋常溝，要養此身數千里。
圉圉洋洋信自如，涵泳嚅嚌真得理。
從容詎止濠梁游，枯槁寧同車轍裏。
至樂元非惠子知，入舟肯作周王美。
謫仙跨背應無由，昌黎鱠鮑誠虛擬。
終日相望誰得似，井蛙安足爲跨跱。
得所一任笑獱獺，旋體寧容咂螻蟻。
清波孤虛有餘澤，何必龍津誇鋸齒。
蕞爾鰥鮞徒唯唯，春來秋化無暫已。
隨陽上下一何勞，風波蕩薄不自止。
謷乎大哉天獨委，居然不與衆鱗比。
高摩無爲還已矣，肯向人求升斗水。
古來大魚不池活，會須終作風雷起。
殷勤寄語任公子，收拾巨釣毋進跬。
與江朝宗丁彥功飲酒梅花下二首·其一
作者：吳芾
朝代：宋

挈榼西園去，花光照月華。
共看花上月，肯負月中花。
酒與花俱白，人如月不瑕。
且陪月花醉，何用苦思家。
與江朝宗丁彥功飲酒梅花下二首·其二
作者：吳芾
朝代：宋

一笑未易得，今朝豈偶然。
故園方自適，我輩更相便。
好月好花夜，不寒不暖天。
莫辭拚一醉，爲我棹觥船。
與鹿郎中
作者：吳芾
朝代：宋

思到高人見一堂，經年魂夢鎮飛揚。
抱疴已恨身無力，拗俗還疑路有妨。
聊寄一樽牽酒興，更憑五字惱詩腸。
巡簷應索梅花笑，無計從君醉幾場。
芙蓉
作者：吳芾
朝代：宋

誰向澄波上，盡將雲錦鋪。
無因一寓目，却憶小西湖。
芳洲
作者：吳芾
朝代：宋

秋風彫蘭芷，芳洲久寂寞。
痛飲讀離騷，此興亦不惡。
范丞相生日
作者：吳芾
朝代：宋

天啟中興運，時生間世人。
峴山鍾氣象，漢水賦精神。
文采傾場屋，聲猷聳縉紳。
千言醫國策，一日致君身。
平步登黄閣，孤忠結紫宸。
聖心資啟沃，帝業頼經綸。
嶷嶷文章伯，堂堂社稷臣。
威名騰異域，德澤遍斯民。
相越風流在，歸秦意氣伸。
有才俱擢用，靡事不咨詢。
十載空天路，三年澤國濱。
宵衣方念遠，皂蓋且行春。
令下人咸喜，風行俗自淳。
一方新沐惠，四海舊依仁。
佇見飛還詔，重煩秉國鈞。
從容扶日轂，慷慨掃邊塵。
爲相賢如此，當朝信絕倫。
邦人逢誕日，和氣滿城闉。
貴極纔三紀，冬來始浹辰。
願隨靈壽杖，千歲閲莊椿。
范丞相生日
作者：吳芾
朝代：宋

鬰鬰葱葱瑞氣新，中興周室復生申。
半千休運逢良月，十二祥蓂表慶辰。
自有元勳書史冊，漫留遺愛及邦人。
願同四海躋仁壽，剩賞蟠桃幾萬春。
葉性之有詩紀十五夜之集因用來韵
作者：吳芾
朝代：宋

人生重行樂，樂事古難全。
有如天邊月，多闕還少圓。
又如牛女星，會合動經年。
今夕羣賢集，定知非偶然。
顧我老多病，要路懶著鞭。
年年上章疏，只丐早歸田。
頼天憐此意，得遂性所便。
歸來小西湖，湖水清且漣。
吾廬在其上，可濯仍可沿。
一望興無盡，十里開紅蓮。
風前波渺渺，雨後竹娟娟。
到此百念滅，已是卜終焉。
但恨乏勝侶，使我心懸懸。
今得與公輩，共上泛湖船。
載月娛清夜，同醉壺中天。
雖無管弦奏，雖無羅綺筵。
看此水與月，自足中聖賢。
况復座上客，盡如珠玉聯。
其間有老匠，自舊稱詩仙。
飲散出佳句，爲我寫由拳。
紀此一時勝，付與山水傳。
合當風月夕，更結一笑緣。
蒙恩易鎮豫章丐假還鄉途中偶成十七首·其一
作者：吳芾
朝代：宋

處處是紅蕖，分明似畫圖。
匆匆看不盡，歸對小西湖。
蒙恩易鎮豫章丐假還鄉途中偶成十七首·其一〇
作者：吳芾
朝代：宋

崇閣瞰方池，池邊綠樹圍。
披襟臨水坐，寧復畏炎威。
蒙恩易鎮豫章丐假還鄉途中偶成十七首·其一一
作者：吳芾
朝代：宋

雨餘江色浄，風過稻花香。
客裏逢清曠，何妨且納凉。
蒙恩易鎮豫章丐假還鄉途中偶成十七首·其一七
作者：吳芾
朝代：宋

千尺石屏雄，屏邊列數峯。
巍然不可犯，真是鎮疆封。
蒙恩易鎮豫章丐假還鄉途中偶成十七首·其一三
作者：吳芾
朝代：宋

睡裏聞風雨，吾行擬暫停。
起來搔首坐，喜見一天星。
蒙恩易鎮豫章丐假還鄉途中偶成十七首·其一二
作者：吳芾
朝代：宋

游魚跳水面，幽鳥囀山腰。
各隨飛潛性，人猶戀市朝。
蒙恩易鎮豫章丐假還鄉途中偶成十七首·其一五
作者：吳芾
朝代：宋

茲嶺別二年，今朝又重過。
過了還復來，哀哉蟻旋磨。
蒙恩易鎮豫章丐假還鄉途中偶成十七首·其一六
作者：吳芾
朝代：宋

兩山夾蒼烟，雙瀑掛峭壁。
洶湧非一朝，傾瀉幾千尺。
蒙恩易鎮豫章丐假還鄉途中偶成十七首·其一四
作者：吳芾
朝代：宋

蒼崖崛地聳，飛瀑從天下。
一嶺跨兩州，千年無九夏。
蒙恩易鎮豫章丐假還鄉途中偶成十七首·其七
作者：吳芾
朝代：宋

中夜不能眠，頗疑天有雨。
寒燠自古然，不應冷如許。
蒙恩易鎮豫章丐假還鄉途中偶成十七首·其三
作者：吳芾
朝代：宋

觸目盡陂塘，山光接水光。
近來仍雨足，莫道是山鄉。
蒙恩易鎮豫章丐假還鄉途中偶成十七首·其九
作者：吳芾
朝代：宋

村徑迷南北，晨興乃錯行。
悟來還已遠，却悔早貪程。
蒙恩易鎮豫章丐假還鄉途中偶成十七首·其二
作者：吳芾
朝代：宋

官舍似郵傳，宦游如路岐。
吾年行七十，安用苦奔馳。
蒙恩易鎮豫章丐假還鄉途中偶成十七首·其五
作者：吳芾
朝代：宋

沙虛防敗岸，舟小怯驚湍。
行路難如此，爭如野處安。
蒙恩易鎮豫章丐假還鄉途中偶成十七首·其八
作者：吳芾
朝代：宋

自江至吾廬，七日喜及半。
却恐席未溫，又過江南岸。
蒙恩易鎮豫章丐假還鄉途中偶成十七首·其六
作者：吳芾
朝代：宋

劇暑當三伏，新凉似九秋。
日光還欲吐，雲影未全收。
蒙恩易鎮豫章丐假還鄉途中偶成十七首·其四
作者：吳芾
朝代：宋

方困長塗滑，俄逢赫日明。
只憂開太早，却恐雨還生。
藏雲寺有海棠一樹在僧舍後竹籬荆棘之間余因勸耕偶見之遣兵移植於堂下仍賦一絕以紀之
作者：吳芾
朝代：宋

海棠一樹竹籬根，密掩深藏若避人。
移向亭前端有意，要令山下盡知春。
虞兵張宥康永年未六十一日相繼力求歸農余因嘉其志作小絕以紀之
作者：吳芾
朝代：宋

仕宦老不休，虞兵乃知止。
低頭愧斯人，三歎不能已。
蠟梅二首·其一
作者：吳芾
朝代：宋

誰將栗玉刻蜂房，巧向梢頭取次妝。
羞得江梅都避舍，滿園不見一枝芳。
蠟梅二首·其二
作者：吳芾
朝代：宋

園林摇落獨芬芳，未讓江梅雪裏香。
還恐人嫌梅太白，故來枝上盡塗黄。
西安道中二首·其一
作者：吳芾
朝代：宋

平林環翠如山立，野水涵空似鏡開。
道上人家多美竹，欲行未去更徘徊。
西安道中二首·其二
作者：吳芾
朝代：宋

水浸野苗森碧玉，風翻早稻卧黄雲。
有年如許誠希見，農父猶言未十分。
見市上有賣海棠者悵然有感
作者：吳芾
朝代：宋

連年蹤跡滯江鄉，長憶吾廬萬海棠。
想得春來增豔麗，無因歸去賞芬芳。
偶然擔上逢人賣，猶記樽前爲爾狂。
何日故園修舊約，剩燒銀燭照紅妝。
覽洛中名園記有感
作者：吳芾
朝代：宋

歷官冉冉踰三紀，閲世看看近七旬。
更覽名園興廢記，愈令人憶故園春。
觀十二弟種德堂詩和其韵
作者：吳芾
朝代：宋

萬事忘懷付酒樽，長閒不厭客登門。
但存心地平如砥，勝買黄牛教子孫。
觀梅偶成二首·其一
作者：吳芾
朝代：宋

化工一夜報春回，雪裏南枝已漸開。
不與凡條鬭紅紫，獨將孤豔照池臺。
勝遊濫綴蓬山侶，高唱寧追郢客才。
多病自憐心尚在，不辭歲歲爲君來。
觀梅偶成二首·其二
作者：吳芾
朝代：宋

經年不見夢魂飛，依舊仙裝淡薄衣。
玉骨已無塵俗氣，冰姿還耐雪霜威。
携壺正欲酬清賞，策杖何妨歷翠微。
莫惜對花拚劇飲，看看風雨捲春歸。
言老自雲堂携十六大士畫像見過與世間傳寫者不同驚喜贊歎因成二偈·其一
作者：吳芾
朝代：宋

禪月定中觀妙相，神奇古怪乃如斯。
起來援筆一揮掃，驚殺人間老畫師。
言老自雲堂携十六大士畫像見過與世間傳寫者不同驚喜贊歎因成二偈·其二
作者：吳芾
朝代：宋

水旱無憂不用祈，祇祈心事莫相違。
我今衰老渾如許，惟仗神通放取歸。
許倅索和篇復次前韵
作者：吳芾
朝代：宋

十分春色在隣家，我獨傷心感物華。
君若此時辭痛飲，也應辜負後園花。
詠松
作者：吳芾
朝代：宋

幸不生澗底，傑出蒼蒼崖。
歲寒只孤秀，萬木非吾儕。
詠松·其一
作者：吳芾
朝代：宋

古人長抱濟人心，道上栽松直到今。
今日若能增種植，會看百世長青陰。
詠松·其二
作者：吳芾
朝代：宋

古邑荒凉但有松，濃陰夾道勢騰空。
行人破暑忙歸去，未必茅簷有此風。
詠海棠
作者：吳芾
朝代：宋

古人花譜名浮實，獨有海棠真第一。
我家千樹足奇花，晚得此花尤傑出。
每逢春色鼎來時，爭逞新粧媚晴日。
渾如酒暈入香腮，宛似臙脂施玉質。
雨後妖嬈倍有情，天然富貴曾無匹。
夜深燭下更端相，睡起還疑春思鬰。
老來百事盡疏慵，頗喜與花時款密。
豈知牢落向江城，驟爾乖離心若失。
試從僻陋强搜尋，偶得一株天所乞。
纖枝雖瘦不禁春，亦有花光相照拂。
一時遊子覩爭先，共歎凡花難跂及。
愈令倦客憶故園，不覺淚沾衫袖濕。
詠海棠呈子肅
作者：吳芾
朝代：宋

海棠元自有天香，底事時人故謗傷。
不信請來花下坐，惱人鼻觀不尋常。
詩勉及門赴海棠之約
作者：吳芾
朝代：宋

君與吾遊積有年，未曾同醉海棠前。
如今君乃先春到，似赴花朝豈偶然。
已是詩中參造化，何妨花裏見神仙。
暫歸莫負重來約，未及春風便着鞭。
謝子肅任崑山丞和余留題舊游詩復次韵謝之
作者：吳芾
朝代：宋

故鄉春好阻同游，誰與花前倒玉舟。
陳迹未能忘茂苑，新詩俄喜寄丹丘。
開緘已慰三年別，展誦還消萬斛愁。
文行如君今日少，藍田寧許久淹留。
謝王秘書送桂花
作者：吳芾
朝代：宋

病中恨不見花開，頼有仙郎折送來。
一笑相看如有得，呼兒草草具樽罍。
謝錢參惠馿
作者：吳芾
朝代：宋

白髮衰翁七十餘，尚勞軫記特馳書。
知無仙骨能騎鶴，喜有殘骸可跨馿。
廐下分來齊駿駟，林間乘去勝巾車。
更煩拈出荆申事，遐想風流愧莫如。
謝陳詹山惠蠟梅
作者：吳芾
朝代：宋

歲晚相逢眼已明，一枝還復見高情。
幽香不與江梅共，要與夫君鬭獨清。
讀丐辭不允詔書感而有作·其一
作者：吳芾
朝代：宋

朅來江上再經年，衰病無時强自憐。
屢控危衷甘屏縮，豈期優詔更留連。
政平訟理曾何補，職稱民安亦偶然。
雖感上恩容卧治，何如便許老林泉。
讀丐辭不允詔書感而有作·其二
作者：吳芾
朝代：宋

齒豁頭童已暮年，未容歸去亦堪憐。
只思舊隠如元亮，寧有新詩似惠連。
萬事此生渾已矣，一尊今日且陶然。
宦情况復清如水，何必移封向酒泉。
讀劉與權壯士歌
作者：吳芾
朝代：宋

滿眼烟塵未息戈，禦戎無策奈愁何。
一尊濁酒空庭晚，獨自歌君壯士歌。
貢院落成郡庠諸生畢集因作詩以勉之
作者：吳芾
朝代：宋

多士如林古豫章，不應較藝寓僧房。
一朝盡闢荆榛地，萬礎俄新翰墨場。
文筆要同孤塔聳，詞源宜與兩湖長。
會看從此飛鳴去，九萬鵬程未易量。
賀梁氏書樓初成
作者：吳芾
朝代：宋

于門高處許誰同，傑閣新成氣象雄。
輝映萬家增壯觀，崢嶸百尺聳層空。
一天風月登臨後，千里溪山指顧中。
此地舊多仙窟宅，對君疑是老仙翁。
賀董伯玉探梅
作者：吳芾
朝代：宋

寄語南枝及早開，莫遲春信待人催。
我今已辦千鍾酒，準擬花前醉百回。
賞山茶
作者：吳芾
朝代：宋

向晚佳人逞艷妝，偶隨月姊到山房。
自憐老去無佳句，亦復冥搜爲發揚。
賞梅偶成
作者：吳芾
朝代：宋

一冬準擬賞江梅，直至如今始見開。
已怪輕寒勒春住，更憂橫雨把花摧。
相携且看枝頭雪，共坐聊傾樹下杯。
况是公庭無箇事，何妨一醉習池回。
贈余居士二首·其一
作者：吳芾
朝代：宋

君知我意欲休官，却道如今未得閒。
萬事無求惟一退，天公於此不應慳。
贈余居士二首·其二
作者：吳芾
朝代：宋

我老祇思還舊隠，君今更爲卜新阡。
餘生得此夫何欠，所欠歸來一溘然。
贈張發
作者：吳芾
朝代：宋

日給都來能幾何，汝能受少却辭多。
試詢世上無厭者，還有何人肯恁麽。
贈恪上人
作者：吳芾
朝代：宋

上人來訪我，袖裏出佳篇。
窮理通三命，知音妙七弦。
不妨時對榻，聊與共談禪。
一飯雖粗糲，閑中且結緣。
贈方山人二首·其一
作者：吳芾
朝代：宋

日者俱云我未歸，獨君算我有歸期。
仍言不出三秋裏，東望家山喜可知。
贈方山人二首·其二
作者：吳芾
朝代：宋

故山久已辦菟裘，得去欣聞止在秋。
涉世安能長戚戚，收心只欲罷休休。
贈蕭守·其一
作者：吳芾
朝代：宋

一代簪紳仰老成，天生賢德佐昇平。
慶傳八葉源流遠，氣稟三秋表裏清。
蚤戴豸冠居憲府，旋持荷橐直承明。
祇今名德如公少，寧久淹留海上城。
贈蕭守·其二
作者：吳芾
朝代：宋

天界仁賢鎮一方，坐令歉歲作豐穰。
盡鋤海上鯨鯢跡，頓肅庭中雁鶩行。
萬室共知歌邵杜，千年重喜見龔黄。
修齡已逐陰功長，不待邦人獻壽觴。
贈許守
作者：吳芾
朝代：宋

天賦奇才屬意深，一時人望冠儒林。
文章世有中和氣，政術家傳清白箴。
屏翰豈能淹大手，江山聊助發高吟。
寒梅已有調羹意，壽斚何妨且滿斟。
贈遠老
作者：吳芾
朝代：宋

一瓶一鉢自由身，聊向江南玩水雲。
踏遍千山并萬壑，却歸林下炷爐薰。
趙默卿用拙者所和樂天七旬詩賦二篇見寄因狀山中之景復成一首以報之
作者：吳芾
朝代：宋

買山將近一由旬，若比淵明未是貧。
萬疊峰巒俱入眼，四時景物總宜人。
花開自足供心賞，酒熟何妨與客親。
何日杖藜能過我，竹林深處共藏身。
述懷
作者：吳芾
朝代：宋

我愛白樂天，千載共稱賢。
行年七十五，奄忽遂溘先。
我愛范忠宣，一代名德全。
年齡甫至此，亦復成棄捐。
二公雖已逝，四海至今傳。
顧我百無事，幸及二公年。
今夏疾疢作，已分歸黄泉。
偶然得無事，固荷天見憐。
但我有一語，恰欲與天言。
有生則有死，如行者言旋。
我是久行客，亦自應息肩。
念人處一世，動爲世網纏。
開口罕歡笑，觸緒多憂煎。
縱使至百歲，終困塵俗緣。
不如早瞑目，庶以全吾天。
是非與寵辱，總不到我前。
一心亦安靜，却得返自然。
况我辦歸計，久已卜新阡。
送丘尉赴試南宮
作者：吳芾
朝代：宋

儒冠鼎盛縉紳多，海內如今數永嘉。
士習藝文爭擢第，君明經術合傳家。
莫言黄綬官猶小，須信青雲路不賒。
好上漢廷晁董對，要令吾道益光華。
送二十七弟五三姪赴試南宮
作者：吳芾
朝代：宋

家世登科能幾人，兩人今歲奄沉淪。
不應天遽衰吾族，會見時當發汝身。
聯轡莫辭金鐙冷，奪標爭鬭錦袍新。
還須益勵青雲志，門戶何憂不再振。
送人出使·其一
作者：吳芾
朝代：宋

天心軫念國西陲，妙選廷臣下赤墀。
要布寬仁慰彫瘵，用資根本濟艱危。
九重眷遇風雲會，萬里威名草木知。
此去願羅天下士，歸來共立太平基。
送人出使·其二
作者：吳芾
朝代：宋

驛騎駸駸犯露霜，定知遐俗喜生光。
千官弩矢迎郊外，百姓壺漿夾道旁。
要使遠謀安井邑，盡令諸將守封疆。
更將餘力籌邊策，歸日收功坐廟堂。
送任漕
作者：吳芾
朝代：宋

聖主方將大有爲，有如二老盍來歸。
不應飛輓留江表，且使澄清向日畿。
四海英豪從古少，一時耆舊似君稀。
相將穩入修門去，直上雲霄拱太微。
送姪赴廷試·其一
作者：吳芾
朝代：宋

我是田家本業農，偶然兩世到蟾宮。
書生天幸有如此，豈復更憂吾道窮。
送姪赴廷試·其一
作者：吳芾
朝代：宋

經術傳家幾縉紳，孫吳决策舊無人。
上將用武方留意，汝始程能遂發身。
佇展六韜登上第，更資三釜及偏親。
兩科自此增雙美，何患衰宗不再振。
送姪赴廷試·其三
作者：吳芾
朝代：宋

上林躍馬看騰驤，父老猶言昔日張。
顧我兒曹殊未學，敢將蹤跡繼前芳。
送姪赴廷試·其二
作者：吳芾
朝代：宋

一第男兒未足誇，喜傳衣鉢振吾家。
大廷好上千言對，要使聲名播邇遐。
送姪赴廷試·其二
作者：吳芾
朝代：宋

昔年三榜偶聯榮，人道吾家好弟兄。
更喜鴒原俱有子，還來雁塔再題名。
衰宗正恐儒風墜，晚景那知好事并。
老子已爲歸去計，從今看汝奮鵬程。
送孟世功
作者：吳芾
朝代：宋

男兒三十未成名，肯但區區事筆耕。
王粲平時希負鼎，賈生今日請長纓。
漫漫海內妖氛暗，策策腰間老劍鳴。
會使蒼生重奠枕，北山休顧小猿驚。
送安老
作者：吳芾
朝代：宋

師走叢林不計年，若爲猶未了因緣。
萬年有路何妨去，透取無生不二禪。
送張甥歸上饒
作者：吳芾
朝代：宋

悲惱情懷未易除，相逢猶未免嗟吁。
暫停絲竹雖云冷，只對江山亦足娛。
我得退閑爲上策，汝能勤苦是亨衢。
欲行千里非難事，須作人間汗血駒。
送方務德侍郎得請東歸
作者：吳芾
朝代：宋

三抗封章未得歸，故山歸夢每飛馳。
羨君却向林泉去，愧我猶爲印紱縻。
忙裏光陰能自惜，靜中氣味許誰知。
祇疑天靳清閑福，丹詔還催上赤墀。
送明老遊雁蕩五首·其一
作者：吳芾
朝代：宋

昔年曾作雁山遊，倒指今踰四十秋。
歎我豈勞蝴蝶夢，羨師重到大龍湫。
送明老遊雁蕩五首·其三
作者：吳芾
朝代：宋

吾兒此地偶鍾英，紹我家風尚典刑。
所幸吾師知此意，殷勤爲我謝山靈。
送明老遊雁蕩五首·其二
作者：吳芾
朝代：宋

師到龍湫謁矩羅，爲言別久渴心多。
當年見處祥光滿，試問今還記得麽。
送明老遊雁蕩五首·其五
作者：吳芾
朝代：宋

遍參尊宿走諸方，老去纔能返故鄉。
漲水飛雲前輩語，他鄉莫更久徜徉。
送明老遊雁蕩五首·其四
作者：吳芾
朝代：宋

方欣林下共談禪，底事深公挽出山。
千里同風無道俗，何妨一笑便言還。
送春有感
作者：吳芾
朝代：宋

物物俱有情，情尤鍾我輩。
况復病且衰，白髮不相貸。
今日送殘春，倍覺生感慨。
正恐明年春，此身不復在。
憶昔少年時，逢春便傾蓋。
五十六年中，相親復相愛。
春雖自天來，祇在花叢內。
常憂地不寬，栽花容有礙。
買山敢論錢，惟恐力不逮。
花開即欲看，花好還須戴。
詩必爲花吟，酒必與花對。
醉則卧花間，豈事形骸外。
醒復繞花行，視之過粉黛。
從人笑我狂，我作童兒態。
自云盡此身，與春長相會。
人事苦相爭，花謝春亦退。
我欲苦留春，春去不少待。
爲春攪離腸，寢食俱忘廢。
悲來不可禁，未免歌慷慨。
我當保餘齡，相見猶可再。
若或徑溘然，遂成永分背。
願春畧躊躇，一樽容我酹。
送朝京赴福清宰
作者：吳芾
朝代：宋

來往看看二十春，開懷情話日相親。
懸車我已安三徑，捧檄君俄向七閩。
肯爲浮名隨薄俗，但施善政撫疲民。
他時奏最歸來處，好訪湖山莫厭頻。
送朝宗兼簡閩帥
作者：吳芾
朝代：宋

年來知我不如公，日日相思恨不逢。
君若見時須問我，爲言老子已龍鍾。
送朱彥先歸鄉
作者：吳芾
朝代：宋

西風一夜掃殘枝，處處寒砧搗客衣。
我正思歸歸未得，却於江上送君歸。
送朱彥聰和韵
作者：吳芾
朝代：宋

傷時已老壯夫顔，可使分携一日間。
細細梅花薰別酒，依依寒日淡前山。
由來世上知音少，况是人生會面難。
他日詩成能念我，寄來莫放驛筒閑。
送江朝宗之官
作者：吳芾
朝代：宋

芳草連天柳拂堤，憐君俯首去勾稽。
賦成梁苑方同樂，唱徹陽關遽解携。
指日鵾鵬當直上，待時鸞鳳且卑棲。
若逢訪戴人乘興，莫惜相隨泛剡溪。
送江朝宗還鄉
作者：吳芾
朝代：宋

欲留車騎少徘徊，歸興那知苦見催。
只許霜前同把菊，不容雪裏共觀梅。
今朝對酒休辭醉，明日有懷誰與開。
別後願言無爽約，菊花開日又重來。
送江簿歸括蒼
作者：吳芾
朝代：宋

羈懷索寞苦難禁，頼有良朋與盍簪。
同志自憐今日少，知心誰復似君深。
哦詩喜得江天句，把酒愁分歲暮襟。
莫戀故山乖素約，春來準擬共登臨。
送汪樞帥福唐
作者：吳芾
朝代：宋

試數中興社稷臣，獨公名德冠簪紳。
合依衮繡歸雙闕，却擁旌幢帥七閩。
帝欲十連均雨露，人思四海靜風塵。
會須展盡經綸手，總把安危佩一身。
送沈子壽
作者：吳芾
朝代：宋

孤城度日宛如年，頼有吾人慰眼前。
把酒論文方累月，揚鞭別我遽朝天。
長才合赴風雲會，新渥行沾雨露邊。
帝里故人如見問，爲言衰悴愈皤然。
送津兒之官麗水
作者：吳芾
朝代：宋

憶我初仕時，不敢望高位。
但得宰一同，便可行己志。
實惠儻及民，死亦有生氣。
况復著陰功，子孫將不墜。
胡爲人憚之，百計欲求避。
我聞事無難，辭難豈爲義。
世路雖多艱，官途須歷試。
是用俾吾兒，往當民社寄。
眷言古括州，山水有佳致。
我尚記昔年，嘗爲郡守貳。
雖無德在人，人亦安平易。
百里聞汝來，想見多忻慰。
要當盡此心，有以塞其意。
誠能使吏民，自此知懷畏。
家家各安居，人人共稱治。
縱或罹謗傷，固自有公議。
有如汝所存，俯仰似無愧。
功名餘事耳，何必成與遂。
年來我掛冠，方得閑中味。
無乃逼桑榆，七十仍有二。
知復幾何時，得見汝娛侍。
雖幸枕湖山，已闢幽棲地。
有詩誰伴吟，有酒誰同醉。
正欲汝相隨，俄然又相離。
會須早歸來，日作斑衣戲。
箇中有真樂，豈必三旌賁。
送津赴紹興倅八首·其一
作者：吳芾
朝代：宋

讀書已負少年時，老大空疏愧我知。
汝肯爲余償此志，雖窮亦是起家兒。
送津赴紹興倅八首·其七
作者：吳芾
朝代：宋

我辭官路已多時，魂夢今猶畏險巇。
汝既飽諳游宦味，會須早作箇歸期。
送津赴紹興倅八首·其三
作者：吳芾
朝代：宋

汝辭秦邸佐名藩，端爲親庭數舍間。
數舍相望雖不遠，爭如在側日承顔。
送津赴紹興倅八首·其二
作者：吳芾
朝代：宋

山色湖光足自怡，幽棲無一不相宜。
只嫌野外遊從少，汝早歸來共樂之。
送津赴紹興倅八首·其五
作者：吳芾
朝代：宋

我曾開鑿鑑湖田，功竟難成愧昔賢。
汝謁馬祠須問訊，此湖興復是何年。
送津赴紹興倅八首·其八
作者：吳芾
朝代：宋

人生萬事不如歸，只恐歸來不及時。
汝若能爲陶靖節，我身勝到鳳凰池。
送津赴紹興倅八首·其六
作者：吳芾
朝代：宋

出仕曾塵侍從班，退休還得老湖山。
已慚過分無他望，只願吾兒相對閒。
送津赴紹興倅八首·其四
作者：吳芾
朝代：宋

當年我鎮卧龍山，曾種千花與萬竿。
歲久不知無恙否，因來且爲報平安。
送津還任
作者：吳芾
朝代：宋

汝到庭闈話未終，若爲行色又匆匆。
要知只有歸來好，便做三公亦是空。
送王仲矜赴興元倅
作者：吳芾
朝代：宋

有志男兒自不同，出門慷慨氣如虹。
遠謀尚欲安天下，小試何妨佐漢中。
此地從來爲重鎮，乃翁還更有遺風。
一行莫起徒勞歎，看即人歌別駕功。
送王舍人彥正奉祠東歸
作者：吳芾
朝代：宋

去年趨召偶同時，每喜蒹葭玉樹依。
偉論崢嶸從古少，高懷恬退似君稀。
身遊紫禁方持橐，心著青山便拂衣。
顧我滯留徒有愧，扁舟何日送東歸。
送王若夫造朝
作者：吳芾
朝代：宋

要路如公今著鞭，况逢聖主正需賢。
長貧豈謂連三世，不調那知又十年。
道在未應終困躓，時來看取即騰騫。
此行會有知音者，送上通津歲九遷。
送王龜齡得請還鄉·其一
作者：吳芾
朝代：宋

兩馳章奏叩天關，只願歸來老故山。
愧我尚留牽吏役，羨君先去得身閑。
冥鴻已逐高風舉，倦鳥終隨落照還。
尚擬杖藜尋舊約，雁峯深處共躋攀。
送王龜齡得請還鄉·其二
作者：吳芾
朝代：宋

和氣融融動白蘋，歡傳千里政方新。
若爲擺落遊珍館，不顧悲啼擁畫輪。
鯨海無津堪縱目，雁山如舊足怡神。
願言分我閑中趣，已問君王乞此身。
送白酒白蓮與鍾統制錢廣文因成二絕·其一
作者：吳芾
朝代：宋

甕頭白酒熟，池上白蓮開。
我愛君純白，聊持薦一杯。
送白酒白蓮與鍾統制錢廣文因成二絕·其二
作者：吳芾
朝代：宋

白酒方浮玉，白蓮仍可人。
贈君飛大白，聊作冷官春。
送董伯玉造朝改秩
作者：吳芾
朝代：宋

之子久言別，今秋忽此來。
訪我湖山上，連月相追陪。
和詩動盈軸，舉酒必盡罍。
使我增眼明，頓覺忘衰頹。
方將走山谷，乘興共尋梅。
一笑坐花下，覆此黄金杯。
俄然告我去，遮路挽不回。
匆匆陳祖席，再豁懷抱開。
自古論治道，常患無人才。
如子雖寒素，萬口稱賢哉。
時運偶未至，半在困塵埃。
從今脫選調，寧復嗟淹回。
會見日千里，騰躍如龍媒。
願言更努力，聖主方築臺。
送許守·其一
作者：吳芾
朝代：宋

慣分符竹理疲民，來往賢星又兩春。
語到江山端有助，化行風俗自還淳。
我知既去思何武，人歎無從借寇恂。
別酒徑須拚一醉，他時良會恐無因。
送許守·其二
作者：吳芾
朝代：宋

千里歡謠處處同，使君遺愛信無窮。
不容昏墊爲民患，解轉凶荒作歲豐。
治行好書循吏傳，清聲無愧古人風。
九重想已知名久，看即黄麻出禁中。
送諸鄉人赴試南宮
作者：吳芾
朝代：宋

聞道諸君上玉京，一杯聊復話離情。
青錢既中三年選，黄鵠須看萬里程。
欲向他時成遠器，要從今日立修名。
吾君銳意圖興復，好把嘉言對集英。
送謝子肅之官
作者：吳芾
朝代：宋

吾鄉人物苦彫零，頼子傳家有典刑。
仕宦方期行古道，姓名早已達天庭。
致君事業須先辦，涉世風霜要飽經。
終不負丞寧久屈，會看感遇際千齡。
送酒與諸葛宰
作者：吳芾
朝代：宋

由來康濟屬仁人，公更慈仁酷愛民。
聞道憂勞添瘦悴，遣愁聊送甕頭春。
送陳澤民赴銅陵簿
作者：吳芾
朝代：宋

鄉閭人物久凋零，輩行如君却老成。
自合懷鉛居冊府，若爲棲棘向江城。
簿書且作三年計，事業當爲萬里程。
林下賢人如未泯，尚期拭目看飛鳴。
送魏簽
作者：吳芾
朝代：宋

平分冬氣恰經旬，天應新陽産異人。
家世舊來推碩學，胸襟自許作良臣。
不應蓮幕淹留久，會見楓宸拔擢新。
但願朱顔長不老，穩看他日畫麒麟。
送魯漕四首·其一
作者：吳芾
朝代：宋

高人本愛水雲鄉，攬轡登車未免忙。
連歲已陪徐孺子，今年更訪賀知章。
近家上冢情何限，尋壑經丘興更長。
祇恐便歸清禁去，稽山未必得徜徉。
送魯漕四首·其三
作者：吳芾
朝代：宋

自別頻驚歲月遷，又來此地奉周旋。
雖欣同會成三老，却恨相從未一年。
君已促裝行詣闕，我方投紱欲歸田。
須知出處從今異，一醉休辭拍酒船。
送魯漕四首·其二
作者：吳芾
朝代：宋

聚散無期自古來，偶然相值且徘徊。
百年能得幾回醉，三世肯辭平等杯。
晚歲誰如君激烈，高情應念我衰頹。
亦知分袂無多日，懷抱何妨更盡開。
送魯漕四首·其四
作者：吳芾
朝代：宋

不貪燕寢日凝香，祇要歸休深處藏。
大火已流秋尚暑，商飈微動夜初凉。
身縻官事老不止，心著家山夢更長。
頗羨浙東新使者，如今衣錦更還鄉。
送黄仲秉舍人赴湖南漕
作者：吳芾
朝代：宋

巧僞由來苦亂真，獨持正論竦簪紳。
身心贏得爲君子，學術寧將殺世人。
已向廷中伸此道，更來湖外濟斯民。
願言恢作經綸業，會有功名遇合辰。
送黄作霖
作者：吳芾
朝代：宋

有志男兒走四方，憐君羈旅歲時長。
數千里外干微祿，三十年餘返故鄉。
老著青衫唯可恨，光生白屋亦非常。
時來會有摶風便，莫道窮途便感傷。
進賢道上老松奇古可喜去秋經從因命於空處補種今漸有生意
作者：吳芾
朝代：宋

來時惟愛古松青，去日新松種已成。
令尹若能終此意，清風着處會知名。
遊仙都觀五首·其一
作者：吳芾
朝代：宋

來訪仙人古玉虛，山前有客指迷塗。
烟雲渺渺孤峰絕，松竹森森一逕迂。
遊仙都觀五首·其三
作者：吳芾
朝代：宋

聞道山顛有鼎湖，蓮花還似舊時無。
軒轅去後空車轍，疑此山川即舊都。
遊仙都觀五首·其二
作者：吳芾
朝代：宋

策杖行行入翠微，步虛山下久忘歸。
幽棲宜有中林士，何事斯人近世稀。
遊仙都觀五首·其五
作者：吳芾
朝代：宋

登覽茲山古到今，流傳今有幾何人。
如今勝踐懸知少，况有新詩爲寫真。
遊仙都觀五首·其四
作者：吳芾
朝代：宋

人已乘龍去不還，尚餘雙鶴不知年。
坐來頓覺塵寰隔，始信壺中別有天。
遊月巖·其一
作者：吳芾
朝代：宋

仙人蛻骨幾何年，姓氏於今秘不傳。
石壁蒼崖無處問，空餘洞府尚依然。
遊月巖·其二
作者：吳芾
朝代：宋

平生性僻喜巖居，事不如人只守株。
擬欲結茅依石罅，仙人還許我來無。
遊朱氏園
作者：吳芾
朝代：宋

萋萋芳草遍池塘，歎惜韶華一半强。
聞道名園千畝勝，來看浪蕊萬枝芳。
渾疑席上紅裙擁，未讓階前綺帳張。
坐客徑須拚痛飲，要將一醉答春光。
遊臞庵
作者：吳芾
朝代：宋

松江橋畔闞名園，一別重遊二十年。
種德堂前松菊茂，浮天閣下水雲連。
同來朋舊今誰在，獨去情懷祇自憐。
若許拂衣從此逝，不妨長泛釣魚船。
遊荆山寺
作者：吳芾
朝代：宋

道左逢幽寺，巍然氣象新。
泉聲長繞舍，山色欲侵人。
疏牖時穿竹，虛堂不染塵。
老僧仍好事，不厭客來頻。
遊金山二首·其一
作者：吳芾
朝代：宋

造物分南北，長江欲盡頭。
有山浮碧玉，亙古屹中流。
萬頃涵空月，千帆破浪舟。
羨他雲水客，長此占清幽。
遊金山二首·其二
作者：吳芾
朝代：宋

欲向南昌去，先爲北固行。
泛舟遊寺古，倚檻看江清。
久作市朝客，喜聞鐘磬聲。
登臨曾未竟，已足快平生。
遊鹿田三洞
作者：吳芾
朝代：宋

野性平生酷愛山，好山不厭絕躋攀。
感時又見三春暮，乘興聊同一日閑。
雲出岫時迷古洞，鹿耕田處認禪關。
自憐擾擾塵埃裏，眼底欣逢水石環。
過上饒有感
作者：吳芾
朝代：宋

少日隨親官此州，如今老矣復來遊。
此身縱健那能久，何苦奔馳不自休。
過吳江題臞庵
作者：吳芾
朝代：宋

壯歲經行今白頭，未容歸老復來遊。
人如化鶴雲間去，橋似垂虹天際浮。
風月一川無限興，烟波萬頃不勝愁。
三賢高躅何難繼，猶抗塵容祇自羞。
過吳門登簡孚堂有感
作者：吳芾
朝代：宋

三十年前此宦遊，經從偶得駐扁舟。
回頭歲月如駒隙，到眼風烟獨虎丘。
無復故人論舊事，却因陳迹惹新愁。
此生未必能重到，且爲斯堂更少留。
過嘉禾呈方懋德
作者：吳芾
朝代：宋

昔嘗此地奉周旋，倒指於今三十年。
今日相逢成二老，那知又復到樽前。
過姑蘇
作者：吳芾
朝代：宋

游宦重來二十年，江山風物總依然。
道傍民吏猶相記，獨怪吾衰雪滿顛。
過許氏居
作者：吳芾
朝代：宋

山崖水畔得幽居，一見令人憶故廬。
幸有山圍并水繞，天胡不放我歸歟。
過金陵
作者：吳芾
朝代：宋

當時護蹕此盤旋，倒指重來僅十年。
决策遷都言漫切，自憐微力莫回天。
遠眺
作者：吳芾
朝代：宋

萬壑千巖百尺樓，地形高壓浙東州。
旁窺照水烟波闊，四顧滄溟雪浪浮。
遠望尚賒秦轍迹，懷人還想晉風流。
憑欄已足消塵慮，何必三山汗漫遊。
遠老惠雪中觀梅詩次韵以謝
作者：吳芾
朝代：宋

山頭飛雪已漫漫，雲散須臾復見山。
踏雪不辭來野外，愛梅須遍走林間。
爲憐孤艷思經目，擬索疏枝笑解顔。
師肯相過宜及早，預愁花點綠苔斑。
遠老自和前詩再寄復次韵
作者：吳芾
朝代：宋

雪到梅開恰欲漫，扶藜得得繞湖山。
折將冷蕊疏枝去，浸在明窗浄几間。
一見已堪資琢句，細看還足助怡顔。
只愁冰艷相侵逼，映得衰翁鬢愈斑。
遣興
作者：吳芾
朝代：宋

天憐衰病放還鄉，猶恐多情易感傷。
已遣蛙聲喧鼓吹，更令燕語奏絲簧。
固知老去心情減，頗愛閒中氣味長。
終日杜門無一事，不妨隠几凈焚香。
邦人獻芍藥四種曰御愛紅曰霓裳紅曰綴珠冠子曰紅都勝因同朝宗夜飲賞之遂成二絕以記一時之勝·其一
作者：吳芾
朝代：宋

冠子綴珠初泣露，霓裳舞袖更縈風。
就中縱有紅都勝，淡佇爭如御愛紅。
邦人獻芍藥四種曰御愛紅曰霓裳紅曰綴珠冠子曰紅都勝因同朝宗夜飲賞之遂成二絕以記一時之勝·其二
作者：吳芾
朝代：宋

芍藥移來傍玉欄，淺深濃淡一般般。
夜深促席來相就，要把春容子細看。
酒爲偷兒所竊
作者：吳芾
朝代：宋

我性苦拙疏，與世不相偶。
平生不如意，往往十八九。
何以遣此懷，頼有樽中酒。
去冬釀碧香，頗不計升斗。
準擬與親朋，興來一聚首。
庶幾牢落中，時時開笑口。
偷兒何好事，一夕負之走。
可惜數十壺，化爲一烏有。
昔聞韋秀才，有酒盜不取。
今我乃致寇，退省良可醜。
無乃造物者，知我疏慵久。
恐我醉時狂，未免自遺咎。
用此警昏迷，意在鞭其後。
顧我雖無知，自愛豈不厚。
從今誓改圖，停此傳杯手。
炷香捧茶甌，閉門清自守。
坐對古聖賢，永作忘年友。
酒酣再賦一絕
作者：吳芾
朝代：宋

二年兩度到蛾眉，今日還來話別離。
所恨行人難久住，酒闌不見月明時。
酬楊直閣知府
作者：吳芾
朝代：宋

識破人間僞與真，自憐擾擾百年身。
誰教來作剖符客，仍更去爲分閫人。
故里溪山空入夢，舊家亭館想生塵。
願言天意終從欲，歸去林間度幾春。
醉中偶有所感再成一絕
作者：吳芾
朝代：宋

倒著山公白接䍦，尚懷前日醉蛾眉。
江山風物還如舊，祇欠波間玉笛吹。
釋奠于學和劉判官韵
作者：吳芾
朝代：宋

憶昔未冠隨親庭，采芹曾挹泮水清。
仰高先聖空有志，逮壯纔能脫白丁。
三釜及親雖可喜，抗塵不復論書史。
舊遊恍若一夢中，十載何期兩來此。
慚無善政及邦人，况負平生道德心。
再瞻廟像直汗下，正恐不爲神所歆。
朝來俎豆敬通靈，幸頼賢僚贊禮成。
更勤佳句愧盛意，敢與前賢齊令名。
詞場自顧非元帥，白髮星星徒滿戴。
尚期君與振斯文，休嗟蓮幕淹三載。
釋奠禮畢偶得數語呈廣文兼簡諸生
作者：吳芾
朝代：宋

黌舍修方畢，還欣祭服成。
豆籩羅庶品，環佩出新聲。
已見威儀肅，更須經術明。
願言俱努力，看即奮鵬程。
里有蔣生者頗志於學迫於貧困吾叔德先見而憐之贍其有無使從胡經仲學作詩勉之
作者：吳芾
朝代：宋

君不見昔日泰山孫先生，蹭蹬窮途道未行。
讀書有志破萬卷，置錐無地可躬耕。
高堂親老仰甘旨，未免道路長營營。
睢陽客舍一再過，牢落誰人如姓名。
文正范公真好士，一見賓階喜氣形。
深知先生非乞客，金在泥沙玉在荆。
底事窮年事奔走，厄貧廢學誠可矜。
因留鄉校周所急，奉親爲學使有成。
先生果不負公望，行益修兮經益明。
十年聲名動廊廟，天下望之如日星。
一代儒宗君試數，誰不首以先生稱。
向使不遇文正公，亦將因循埋沒如腐螢。
吁嗟此風寂寞久，豈是𤱶畝無如先生之才能。
世人俗眼棄貧賤，胸中壯氣空崢嶸。
吾家叔父特達士，汪汪偉量如滄溟。
比隣有蔣生，所志在窮經。
迫於饑寒故，無以贍親庭。
不問師道己未足，聚訓青衿已十齡。
銳志日已喪，塵事日已嬰。
顧雖僅能供子職，而此術業何由精。
吾叔念之爲慨然，一見自待如父兄。
恐子坐窮竟廢棄，亟使就學趨準繩。
况有括蒼胡夫子，傳道吾里作世程。
執經座下子無忽，子之所須吾其應。
傾囷倒廩略無靳，闊視世俗親疏情。
我聞此事猶歎息，俗士聞之應駭驚。
近來世道太澆薄，骨肉猶作錙銖爭。
故雖有子尚不教，但欲黄金自滿籝。
安能推其餘，以及異姓忘愛憎。
偉哉吾叔賢，遠繼文正公之英聲。
蔣生其勉之，無使後人獨羨孫先生。
重陽再和乙丑歲韵
作者：吳芾
朝代：宋

老去逢秋倍感傷，此生能見幾重陽。
喜君綠蟻初浮甕，容我黄花滿泛觴。
幸返丘園如素志，况陪新舊話中腸。
已拚今日如泥醉，苦恨頻年客異鄉。
重陽即席呈諸兄叔
作者：吳芾
朝代：宋

淅淅西風作晚凉，驚人節物又重陽。
頻年此會成千里，環坐如今共一觴。
且把黄花開笑口，莫因白髮攪愁腸。
人生聚散渾無定，來歲那知在故鄉。
重陽有作呈朝宗
作者：吳芾
朝代：宋

殘年脚力已摧頹，不謂登高尚可來。
每恨故人多爽約，那知今日共銜杯。
挪挲黄菊香仍在，悵恨朱顔挽不回。
君若此時猶惜醉，酒懷更待幾時開。
重陽有感呈諸丈
作者：吳芾
朝代：宋

九日長年客異鄉，今年又復到南昌。
眼看黄菊依然好，心着青山祇自傷。
已是歲華成晼晚，可堪秋色更淒涼。
諸公不用羞吹帽，且試登高共一觴。
重陽用去年韵·其一
作者：吳芾
朝代：宋

不堪秋色已悲凉，那更重陽對夕陽。
白髮蒼顔羞覽鏡，紫萸黄菊喜浮觴。
且來高處開心目，莫引愁端撓肺腸。
未信天教長作客，會須有日放還鄉。
重陽用去年韵·其二
作者：吳芾
朝代：宋

此生幾度換炎凉，過了重陽又一陽。
無奈流年如轉轂，得逢佳節且飛觴。
風前落帽從吹鬢，江上登臺任斷腸。
老去已忘榮與辱，只思歸卧水雲鄉。
重陽用昔年所作韵
作者：吳芾
朝代：宋

行盡天涯鬢欲霜，又來姑孰過重陽。
試登翠巘邀珠履，更喚紅裙侑玉觴。
野菊有花供客眼，公庭無事惱人腸。
諸君莫惜長鯨量，且伴衰翁入醉鄉。
錢丈處和和所寄韓子雲約賞梅絕句復用前韵謝之三首·其一
作者：吳芾
朝代：宋

錦囊新句忽傳來，字字清如竹葉杯。
要須莫放傳杯手，看即歸調傅說梅。
錢丈處和和所寄韓子雲約賞梅絕句復用前韵謝之三首·其三
作者：吳芾
朝代：宋

竹符驅我出山來，萬事無心付酒杯。
又見江城春到也，傷情却憶故園梅。
錢丈處和和所寄韓子雲約賞梅絕句復用前韵謝之三首·其二
作者：吳芾
朝代：宋

麯生爲我惠然來，陡覺春浮瀲灩杯。
飲罷冥搜無好語，但將風味屬江梅。
錢廣文采芹亭
作者：吳芾
朝代：宋

開明後學日升車，千里文風一旦雄。
池上采芹摇水碧，帳中摛藻映紗紅。
門外池內荷生雙葉
作者：吳芾
朝代：宋

今朝池內荷，一柄生雙葉。
傍人爲我言，喜事尚重疊。
我老皆無用，榮望久已絕。
偶有二婦妊，行將臨誕月。
所願生二孫，綿綿傳世業。
開河畢功喜而有作
作者：吳芾
朝代：宋

汙河積水困薰蒸，開鑿那知不日成。
野水盡從簷下過，客舟還傍市中行。
江山自昔天然秀，人物從今分外清。
本爲此邦開眼目，老夫雙目亦增明。
阻風又成數語呈江朝宗
作者：吳芾
朝代：宋

平生航浙河，不知幾往返。
豈不或滯留，有時容幸免。
未若此番來，所向輒相反。
順水即值風，便風還阻淺。
夜來至奔牛，一雨成瓴建。
妻孥笑相看，陡覺雙眉展。
謂可便及城，假館少休偃。
平明風橫生，吹我船頭轉。
咫尺不可前，安能達京輦。
客路固多艱，我行亦太蹇。
何當歸去來，高卧青山遠。
一任雨兼風，杜門都不管。
陪任漕胡倉登滕王閣秋屏列岫
作者：吳芾
朝代：宋

滕閣秋屏已快哉，更登列岫少徘徊。
溶溶一水簷前去，隠隠千帆坐上來。
每恨長年成契闊，頗欣今日得追陪。
能并四樂由來少，且對江山舉一杯。
陪梁大諫察院同登蔣山
作者：吳芾
朝代：宋

山如屏障阜如鐘，中有巍巍古梵宮。
六代興王俱掃跡，一僧遺塔尚摩空。
萬松雪類長波掛，八水源從異域通。
家在天台最深處，見山還憶故山中。
陪梁大諫陳察院同登蔣山
作者：吳芾
朝代：宋

盡室齋心謁梵宮，願求一語卜窮通。
老夫祇欲歸田去，懶把前程問志公。
陳天予喜拙者得謝作詩相慶次韵以報來辱
作者：吳芾
朝代：宋

一自同簪獬豸冠，幾經離合幾悲歡。
荷君終始於人厚，知我疏慵涉世難。
聞道休官能自適，惠然貽問更相寬。
交遊耐久如君少，松柏方能保歲寒。
陳子厚送韶鴨將以七絕因次其韵·其一
作者：吳芾
朝代：宋

久聞韶鴨有靈蹤，首尾俱輕快御風。
公獨惠然持見贈，應知野性與余同。
陳子厚送韶鴨將以七絕因次其韵·其七
作者：吳芾
朝代：宋

雖是微禽亦美觀，豈無繒弋欲相干。
不須更起高飛念，且向湖中戢羽翰。
陳子厚送韶鴨將以七絕因次其韵·其三
作者：吳芾
朝代：宋

湖光深處恣沉浮，未讓波間鷺與鷗。
舊侶此時應羨汝，欲來相就苦無由。
陳子厚送韶鴨將以七絕因次其韵·其二
作者：吳芾
朝代：宋

興在江湖萬里間，洿池一曲豈能安。
今朝來我西湖上，眼底陡驚天地寬。
陳子厚送韶鴨將以七絕因次其韵·其五
作者：吳芾
朝代：宋

投迹山林不厭深，老來寧復計升沉。
水禽得得來相伴，應識幽人一片心。
陳子厚送韶鴨將以七絕因次其韵·其六
作者：吳芾
朝代：宋

初來便自與人宜，相近相親自在飛。
底事悠然無畏忌，也知老子久忘機。
陳子厚送韶鴨將以七絕因次其韵·其四
作者：吳芾
朝代：宋

朝朝兩兩下平沙，添得湖中景趣嘉。
碧卵從今生育去，便堪裝點作漁家。
陳時中法臺得郡而歸喜而成詩
作者：吳芾
朝代：宋

去歲秋風話別離，今秋俄報有歸期。
自應冠豸登三院，何遽憑熊把一麾。
治行佇爲千里最，才猷已是九重知。
莫辭小憩留仙隠，伴我花前倒玉巵。
陳正卿示蛤蜊解嘲之作因次來韵
作者：吳芾
朝代：宋

夫君雅志知誰會，身在寰中心物外。
平生初不入州縣，一任傍人驚且怪。
日來杖屨忽相過，爲我踏破松陰碎。
亹亹清談頗逼人，祇將萬卷窺千載。
得酒歡然竟不辭，右手持杯左手蟹。
夫君真是人中豪，寧比尋常庸俗輩。
不食蛤蜊何足羞，但能適口斯爲快。
山肴野䔩亦自佳，豈必蒓羹與鱸膾。
雨後
作者：吳芾
朝代：宋

朝來一雨灑炎光，陡覺園林處處凉。
烟柳數行縈翠带，風荷十里擁紅妝。
莫憂鏡裏朱顔改，且喜壺中白晝長。
只恐吾衰無此福，不容終老水雲鄉。
雨後
作者：吳芾
朝代：宋

破雨衝風萬騎趨，人人輕捷過飛鳬。
要須直擣天山去，趁取河冰塞槁枯。
雪後觀梅·其一
作者：吳芾
朝代：宋

雨聲纔歇雪漫漫，深恐梅花不耐寒。
破曉踏泥來問訊，細看枝上喜平安。
雪後觀梅·其二
作者：吳芾
朝代：宋

春色三分已一分，江梅猶自占青春。
有花堪折須拚醉，莫待東風吹作塵。
雲龕
作者：吳芾
朝代：宋

君將富貴等浮雲，却許白雲來就宿。
靜處何妨共一龕，免教隨手翻還復。
領客賞梅·其一
作者：吳芾
朝代：宋

經年相別阻傳杯，忽見梅枝入眼來。
今日勸君休惜醉，不應辜負臘前梅。
領客賞梅·其二
作者：吳芾
朝代：宋

只擬花開把酒杯，南枝忽遞暗香來。
徑須領客同清賞，莫待城頭吹落梅。
領客賞海棠雪作·其一
作者：吳芾
朝代：宋

絕艷妖嬈壓衆芳，况來燭下逞新妝。
引將姑射神人到，亦逐春風上下狂。
領客賞海棠雪作·其二
作者：吳芾
朝代：宋

撩撥遊人思不禁，也緣尤物蕩人心。
今宵雪向花間作，應妬此花紅太深。
題先春亭
作者：吳芾
朝代：宋

洪鈞轉一氣，萬彙俱爭妍。
我不與春競，春胡推我先。
清寒徒自苦，幽獨有誰憐。
且與江南客，共結詩酒緣。
題商樂庵
作者：吳芾
朝代：宋

遊戲一橘中，自謂有足樂。
何如在商山，笑傲視寥廓。
題心遠軒二首·其一
作者：吳芾
朝代：宋

山居我欲避囂塵，尚覺門庭俗客頻。
羨爾結茅當道左，一軒風月作閒人。
題心遠軒二首·其二
作者：吳芾
朝代：宋

扁榜當年我命名，喜君心與迹雙清。
眼前風物渾如舊，但覺庭前春草生。
題惠照齋宮僧房
作者：吳芾
朝代：宋

古木脩篁翠欲堆，小窗那更面山開。
誰知局促塵埃裏，猶有山光入眼來。
題戴雄飛腴軒詩
作者：吳芾
朝代：宋

四壁蕭然萬卷書，時人莫認作癯儒。
他年得志英華發，始信胸中道味腴。
題日涉園
作者：吳芾
朝代：宋

幽園足佳趣，散策日經行。
歲久禽魚熟，人來自不驚。
題望雲亭
作者：吳芾
朝代：宋

白雲來何時，英英冠山椒。
西風莫吹去，使我心摇摇。
題枕流亭
作者：吳芾
朝代：宋

山涵倒影新晴後，水漾圓花乍雨時。
每到憑欄心似鏡，細看無一不相宜。
題涵碧亭
作者：吳芾
朝代：宋

幾年涵碧亭，吾亦屢來往。
當暑既難逃，斯亭尤可賞。
清照心膽寒，凉侵毛骨爽。
我方困長塗，且此休塵鞅。
題湯宰山居
作者：吳芾
朝代：宋

住在青山下，風流踵謝家。
屋頭千箇竹，園裏萬株花。
亂石危通徑，清泉淺見沙。
幽居誰得此，倦客倍興嗟。
題珪師松雲菴
作者：吳芾
朝代：宋

一瓶一鉢一枝筇，皓首歸來萬事慵。
應笑白雲猶世態，却來庵外媚孤松。
題生春亭
作者：吳芾
朝代：宋

府治何偪仄，幾不容欠伸。
我來撤敗屋，池館爲一新。
便有鳥喚客，更多花惱人。
誰知牢落地，一旦遽生春。
題碧雲亭
作者：吳芾
朝代：宋

累土創新亭，本擬還舊觀。
或言舊亭庳，視此纔及半。
我方安樸拙，豈敢事輪奐。
言念夢幻身，終日困几案。
既未許自如，超然脫羈絆。
亦欲對江山，時發一笑粲。
自從得新亭，頓覺百憂散。
亭前柳色新，亭下荷花亂。
明月可坐邀，積雪堪俯玩。
凭欄送飛鴻，千里歸一盼。
詩成似有神，酒行欲無算。
取次亦足樂，胡爲尚興歎。
恨吾年已衰，志不在遊宦。
何當歸去來，終老湖山畔。
題總持寺龍井
作者：吳芾
朝代：宋

洞庭歸去幾何年，旱歲猶來澤我田。
我訪遺蹤雖已泯，靈泉百尺尚依然。
題臞菴
作者：吳芾
朝代：宋

輕視浮名若一毛，名園百畝占江皋。
三賢祠宇誰重葺，何不添公作四高。
題蛾眉亭用內翰沈公韵
作者：吳芾
朝代：宋

幾多去棹與來帆，競利奔名一水間。
應怪行人渾不悟，臨流長是蹙眉山。
題許倅浮香亭二絕·其一
作者：吳芾
朝代：宋

一新欄檻水中央，更植疏梅向水傍。
只恐花繁亭太小，黄昏無處著清香。
題許倅浮香亭二絕·其二
作者：吳芾
朝代：宋

爲愛梅花不自禁，擬分風月到花陰。
水深草滿都迷路，祇向暗浮香處尋。
題金山四首·其一
作者：吳芾
朝代：宋

江上經行四十秋，今朝始得駐扁舟。
老夫寧復重來日，欲去殷勤更少留。
題金山四首·其三
作者：吳芾
朝代：宋

北望瓜洲咫尺間，向來白骨積如山。
欲論舊事慵開口，且對高僧共說閑。
題金山四首·其二
作者：吳芾
朝代：宋

老大疏慵百不堪，倦遊猶未脫征衫。
君王若許投簪去，擬與頭陀共此巖。
題金山四首·其四
作者：吳芾
朝代：宋

人言海上有三山，弱水瀰茫去路難。
若欲目前尋彷彿，只須來此憑欄干。
題鍾路分見一軒二首·其一
作者：吳芾
朝代：宋

名利場中車馬塵，區區有愧百年身。
如君未老甘閑退，眼底今方見一人。
題鍾路分見一軒二首·其二
作者：吳芾
朝代：宋

懶將功業勒燕然，閉戶深居二十年。
嗟尚强顔紆郡紱，老來猶未得歸田。
題鑒止堂
作者：吳芾
朝代：宋

道人本無俗，肯與世浮沉。
坐對一池水，浄觀千古心。
月高天宇豁，風靜夜堂深。
此意知誰會，泠然撫素琴。
題閲歲亭
作者：吳芾
朝代：宋

歲月催人老，少年安在哉。
羨君杯酒裏，日日見花開。
題陳彥山草堂
作者：吳芾
朝代：宋

矯首江天正奉懷，一緘遥寄百篇來。
頗聞新築草堂就，仍對舊穿花徑開。
坐上好山長作伴，窗前修竹鎮相陪。
嘉君深得閑中趣，千里何時共一杯。
題養浩軒
作者：吳芾
朝代：宋

丈夫窮餓亦陶陶，肯使胸襟掛一毫。
千古功名輸慷慨，百年榮辱付酕醄。
斗間古劍光芒直，雪後青松意氣高。
安得泊船沽美酒，月明相對讀離騷。
飯客看鶴賞梅遇雨有作
作者：吳芾
朝代：宋

鶴舞梅開總有情，小園方喜得雙清。
無端風雨妨遊覽，不使衰翁眼暫明。
香叢
作者：吳芾
朝代：宋

緩步繞芳叢，時時鼻觀通。
不須薰百和，滿院是香風。
魯漕惠鹿鶴花果
作者：吳芾
朝代：宋

鏤果團繒宛似真，尊前一見喜生春。
感公持此爲余壽，益悟浮生是幻身。
魯漕按行諸郡以所得江山之秀形之篇章燦然成軸出以相示卒卒未能盡和且作數語以報來辱
作者：吳芾
朝代：宋

十分秋色滿江天，準擬遊觀快目前。
愧我把麾成束縛，羨君攬轡得盤旋。
平時已富瓊瑶什，行處還多錦繡篇。
何計獲陪軺傳去，肯將吟筆寫山川。
黄超然參議和拙者去郡十五絕又以詩見寄屬痰眩未能一一次韵且和二篇以謝·其一
作者：吳芾
朝代：宋

三復詩翁白雪篇，渴塵俄得醉心泉。
高人固已追摩詰，好句還應壓玉川。
快似凉風來木末，清如皓月出雲邊。
呼兒好爲藏巾笥，莫許閑人取次傳。
黄超然參議和拙者去郡十五絕又以詩見寄屬痰眩未能一一次韵且和二篇以謝·其二
作者：吳芾
朝代：宋

向來從宦鄭公鄉，每遇清遊坐有光。
江上憑欄天一色，湖邊艤棹木千章。
眼前景物俱堪賦，心著家山獨未忘。
歸到小西湖更好，觀魚何必遠如棠。
龔帥以久別寄詩遠惠因次其韵·其一
作者：吳芾
朝代：宋

性便野服厭朝裾，一意歸休學二疏。
門外渾無俗士駕，案頭惟有道家書。
勝遊但欲尋蓬島，舊事那能記石渠。
亦擬冥搜酬絕唱，慚將瓦礫報瓊琚。
龔帥以久別寄詩遠惠因次其韵·其二
作者：吳芾
朝代：宋

天與疏慵一味閒，許辭畫戟老柴關。
幾年欲作冥鴻舉，今日方隨倦鳥還。
有水不妨時載月，無人誰與共登山。
相望千里空相憶，尊酒何時一破顔。
龔漕見示遊山唱和詩卷用其首章和二篇·其一
作者：吳芾
朝代：宋

說著登臨喜欲顛，正慚拘俗未能前。
羨君領客同遊去，使我聞風亦豁然。
已歎高懷能放曠，還欣佳句更清圓。
如今便蠟尋山屐，夙駕何須吉日涓。
龔漕見示遊山唱和詩卷用其首章和二篇·其二
作者：吳芾
朝代：宋

塵埃終日滿華顛，忽見新詩墮我前。
溢目衆篇雖傑出，驚人逸思獨飄然。
秀如松檜枝枝老，好似珠璣顆顆圓。
自此得聞清廟瑟，懶從灘上聽師涓。
三堂书怀
作者：吴则礼
朝代：宋

青春已复作许妙，蜀锦轻覆千林殷。愧无好语赠秦岭，犹想柁楼萦戍山。少日清尊兼白堕，暮年华发与苍颜。自怜饱作三堂梦，不在边笳牧马閒。
三堂书怀
作者：吴则礼
朝代：宋

青春已復作许妙，蜀锦轻覆千林殷。
愧无好语赠秦岭，犹想柁楼萦戍山。
少日清尊兼白堕，暮年华髪与苍颜。
自怜饱作三堂梦，不在边笳牧马閒。
三堂道中寄公卷
作者：吴则礼
朝代：宋

久坐懒成癖，谁令老作魔。
逢人说江海，着处是关河。
陇底烽燧暗，海门鸿鴈多。
西楼云水白，犹奈酒樽么。
三堂道中寄公卷
作者：吴则礼
朝代：宋

久坐懒成癖，谁令老作魔。逢人说江海，著处是关河。陇底烽燧暗，海门鸿雁多。西楼云水白，犹奈酒樽么。
三堂道中寄公卷
作者：吴则礼
朝代：宋

久坐懒成癖，谁令老作魔。
逢人说江海，著处是关河。
陇底烽燧暗，海门鸿雁多。
西楼云水白，犹奈酒樽麽。
上元寄鲁侯道辅时二公在真定
作者：吴则礼
朝代：宋

留连京洛未成归，行及北潭花絮时。楼外孤蟾吐华月，帐前小队簇春旗。夜阑白雪回歌扇，舞彻红灯照酒卮。更有风流岘山客，明珠百斛坐题诗。
上元寄鲁侯道辅时二公在真定
作者：吴则礼
朝代：宋

留连京洛未成归，行及北潭花絮时。
楼外孤蟾吐华月，帐前小队簇春旗。
夜阑白雪回歌扇，舞彻红灯照酒巵。
更有风流岘山客，明珠百斛坐题诗。
不伐寄长短句因答之
作者：吴则礼
朝代：宋

安得不教青鬓老，飞雁年年太行道。低吟一曲叹疆场，独遣老子惊绝倒。句法吾人莫细论，天教阿杰解玄文。衡门饱脱两屦，此事玄文初不与。
不伐寄长短句因答之
作者：吴则礼
朝代：宋
体裁：古风

安得不教青鬓老，飞雁年年太行道。低吟一曲叹疆场，独遣老子惊绝倒。句法吾人莫细论，天教阿杰解玄文。衡门饱饭脱两屦，此事玄文初不与。
不奈
作者：吴则礼
朝代：宋
体裁：五言律诗

不奈淮南热，遥知秋可怜。乌皮垂老事，白发半生禅。井水从儿汲，茶铛姑自煎。何时决明好，堂下晚鲜鲜。
不奈
作者：吴则礼
朝代：宋

不奈淮南热，遥知秋可怜。
乌皮垂老事，白髪半生禅。
井水从儿汲，茶铛姑自煎。
何时决明好，堂下晚鲜鲜。
与曾公路吕少冯饮曾公卷舟中
作者：吴则礼
朝代：宋

百年久付一毫端，异县追随得自宽。声入浦云歌扇丽，影浮江月酒樽寒。黄花窈窕且经眼，白发萧条初映冠。共倚樯竿伫归雁，西风袅袅露漙漙。
与曾公路吕少冯饮曾公卷舟中
作者：吴则礼
朝代：宋

百年久付一毫端，异县追随得自寛。
声入浦云歌扇丽，影浮江月酒罇寒。
黄花窈窕且经眼，白髪萧条初映冠。
共倚樯竿竚归鴈，西风袅袅露漙漙。
东风第一枝
作者：吴则礼
朝代：宋

经国谋猷，补天气力，岳祗来佐兴运。王当华阙春融，共仰相门地峻。清台占象，见壁月、珠星明润。对一百五日风光，二十四番花信。勋共德、继增篆鼎。今共古、问谁比并。广乐初出，层霄寿斝，旋颁紫叶，湘桃浓杏。映采服、朱颜青鬓。看千岁，桀阁飞楼，燕赏太平光景。
东风第一枝
作者：吴则礼
朝代：宋

经国谋猷，补天气力，岳祗来佐兴运。王当华阙春融，共仰相门地峻。清台占象，见璧月、珠星明润。对一百五日风光，二十四番花信。勋共德、继增篆鼎。今共古、问谁比并。广乐初出，层霄寿斝，旋颁紫叶，湘桃浓杏。映彩服、朱颜青鬓。看千岁，桀阁飞楼，燕赏太平光景。
东风第一枝·经国谋猷
作者：吴则礼
朝代：宋
体裁：词

经国谋猷，补天气力，岳祗来佐兴运。王当华阙春融，共仰相门地峻。清台占象，见壁月、珠星明润。对一百五日风光，二十四番花信。勋共德、继增篆鼎。今共古、问谁比并。广乐初出，层霄寿斝，旋颁紫叶，湘桃浓杏。映彩服、朱颜青鬓。看千岁，桀阁飞楼，燕赏太平光景。
为卢天骥作
作者：吴则礼
朝代：宋

撩我千岩固好在，未论应接徒惋欷。
湖山饱窥使者节，鱼鸟不避霜台威。
坐罢清言良{学子换且}{学子换且}，来朝爽氯殊霏霏。
鸥群飞斗舞不下，要略沧州如打围。
为卢天骥作
作者：吴则礼
朝代：宋

撩我千岩固好在，未论应接徒惋欷。
湖山饱窥使者节，鱼鸟不避霜台威。
坐罢清言良亹亹，来朝爽气殊霏霏。
鸥羣非斗舞不下，要略沧州如打围。
为卢天骥作
作者：吴则礼
朝代：宋

撩我千岩固好在，未论应接徒惋欷。湖山饱窥使者节，鱼鸟不避霜台威。坐罢清言良亹亹，来朝爽气殊霏霏。鸥群非斗舞不下，要略沧州如打围。
九日过宋遇雨呈曾元矩并先寄吕少冯
作者：吴则礼
朝代：宋

黄菊湿不鲜，白雁寒更哀。何由穿雨屐，一登宋王台。眷予良友生，南山安在哉。行将北湖鬓，投老炤清淮。
九日过宋遇雨呈曾元矩并先寄吕少冯
作者：吴则礼
朝代：宋

黄菊湿不鲜，白雁寒更哀。
何由穿雨屐，一登宋王台。
眷予良友生，南山安在哉。
行将北湖鬓，投老照清淮。
九日过宋遇雨呈曾元矩并先寄吕少冯
作者：吴则礼
朝代：宋

黄菊湿不鲜，白鴈寒更哀。
何由穿雨屐，一登宋王台。
眷予良友生，南山安在哉。
行将北湖鬓，投老照清淮。
书事
作者：吴则礼
朝代：宋

小雨浑晴不作泥，老年浇舌要如饴。应怜长日只么过，故遣飞英如许奇。涧底涓涓催着屐，屋头聒聒唤支颐。孰云乌几独少味，看尽朱朱白白时。溪北溪南梅树枝，斩新华萼出疏篱。独怜醉处锦成幄，端恨愁时雪打围。老夫不奈羽觞急，幽讨未辜春日迟。惭愧邻翁会人意，杀鸡炊黍要追随。
书事·其一
作者：吴则礼
朝代：宋
体裁：七言律诗

小雨浑晴不作泥，老年浇舌要如饴。应怜长日只么过，故遣飞英如许奇。涧底涓涓催着屐，屋头聒聒唤支颐。孰云乌几独少味，看尽朱朱白白时。
书事·其二
作者：吴则礼
朝代：宋
体裁：七言律诗

溪北溪南梅树枝，斩新华萼出疏篱。独怜醉处锦成幄，端恨愁时雪打围。老夫不奈羽觞急，幽讨未辜春日迟。惭愧邻翁会人意，杀鸡炊黍要追随。
书事·其二
作者：吴则礼
朝代：宋

溪北溪南梅树枝，斩新华蕚出疏篱。
独怜醉处锦成幄，端恨愁时雪打围。
老夫不奈羽觞急，幽讨未辜春日迟。
惭愧邻翁会人意，杀鷄炊黍要追随。
书江贯道所画扇
作者：吴则礼
朝代：宋
体裁：六言诗

胸中岂止丘壑，更有洞庭潇湘。传语东坡居士，后来惟教江郎。
买菊
作者：吴则礼
朝代：宋
体裁：古风

偶烦孔方兄，聘此高妙姿。粲然顾我笑，佳哉今何时。维摩初不病，坐获大奇胜。便拈楖栗来，祖师有律令。
买菊
作者：吴则礼
朝代：宋

偶烦孔方兄，聘此高妙姿。
粲然顾我笑，佳哉今何时。
维摩初不病，坐获大奇胜。
便拈概栗来，祖师有律令。
予谪居荆南赋诗百余篇书为两轴丙戌夏泛舟归润道由汉阳廖明略邀予饮于郎官湖因携示之明略坚欲抄录会予舟行甚速期以他日见归不幸明略死矣此本不復可得今将可记者录之忘者将復乞于渚宫诸友然平生作语老不自已又安用如许污后人耳目乎因感而有作
作者：吴则礼
朝代：宋

三年放逐臣，今復得归去。
梦已到南徐，船回正鸣橹。
予谪居荆南赋诗百馀篇书为两轴丙戌夏泛舟归润道由汉阳廖明略邀予饮于郎官湖因携示之明略坚欲抄录会予舟行甚速期以他日见归不幸明略死矣此本不复可得今将可记者录之忘者将复乞于渚宫诸友然平生作语老不自已又安用如许污后人耳目乎因感而有作
作者：吴则礼
朝代：宋
体裁：五言绝句

三年放逐臣，今复得归去。梦已到南徐，船回正鸣橹。
二月三十日作
作者：吴则礼
朝代：宋

鹁鸪端复唤雨来，韵此朱朱兼白白。试问游梁余几钱，今朝且作官寒食。
二月三十日作
作者：吴则礼
朝代：宋

鹁鸪端复唤雨来，韵此朱朱兼白白。试问游梁馀几钱，今朝且作官寒食。
二月三十日作
作者：吴则礼
朝代：宋

鹁鸪端復唤雨来，韵此朱朱兼白白。
试问游梁余几钱，今朝且作官寒食。
二月二十九日作
作者：吴则礼
朝代：宋
体裁：七言绝句

屋头澜翻闻布谷，惊怪儿童问饧粥。争向衡门插柳条，要遣老子知炊熟。
二疏遗荣图
作者：吴则礼
朝代：宋

饮闻畴昔设供帐，祖道都门车百两。脱冠着屐良有人，五鼎一毛真迈往。彭泽县令亦胜流，径捐五斗因督邮。著书颇复恨枯杭，臭味绝知殊二老。龙眠一世论丹青，不数辋川王右丞。丹青之引诚落寞，世上只今无少陵。二疏妙致不可孤，昔人亦作二疏图。龙眠捉笔守圭窦，儿辈亦复知广受。昔人独能图二疏，图以韵语至今无。丹青之引有句眼，昨者少陵今隐居。龙眠平生有妙思，笔如周商钟鼎字。二疏之迹定不磨，照人真若前日事。
二疏遗荣图
作者：吴则礼
朝代：宋

饱闻畴昔设供帐，祖道都门车百两。
脱冠着屐良有人，五鼎一毛真迈往。
彭泽县令亦胜流，径捐五斗因督邮。
着书颇復恨枯槁，臭味绝知殊二老。
龙眠一世论丹青，不数辋川王右丞。
丹青之引诚落寞，世上只今无少陵。
二疏妙致不可孤，昔人亦作二疏图。
龙眠捉笔守圭窦，儿辈亦復知广受。
昔人独能图二疏，图以韵语至今无。
丹青之引有句眼，昨者少陵今隐居。
龙眠平生有妙思，笔如周商钟鼎字。
二疏之迹定不磨，照人真若前日事。
二疏遗荣图
作者：吴则礼
朝代：宋

饱闻畴昔设供帐，祖道都门车百两。脱冠著屐良有人，五鼎一毛真迈往。彭泽县令亦胜流，径捐五斗因督邮。著书颇复恨枯槁，臭味绝知殊二老。龙眠一世论丹青，不数辋川王右丞。丹青之引诚落寞，世上只今无少陵。二疏妙致不可孤，昔人亦作二疏图。龙眠捉笔守圭窦，儿辈亦复知广受。昔人独能图二疏，图以韵语至今无。丹青之引有句眼，昨者少陵今隐居。龙眠平生有妙思，笔如周商钟鼎字。二疏之迹定不磨，照人真若前日事。
仁老画梅二首
作者：吴则礼
朝代：宋

疏影只横斜，羁臣真耄耋。观渠小开落，得此大梦觉。玄牝要饱知，六出端不死。妙高一瓣香，付与毛锥子。
仁老画梅二首
作者：吴则礼
朝代：宋

疏影只横斜，覉臣真耋耄。观渠小开落，得此大梦觉。
仁老画梅二首·其一
作者：吴则礼
朝代：宋

疏影只横斜，羁臣真耄耋。观渠小开落，得此大梦觉。
仁老画梅二首·其一
作者：吴则礼
朝代：宋

疏影只横斜，覊臣真耄耋。
观渠小开落，得此大梦觉。
仁老画梅二首·其二
作者：吴则礼
朝代：宋
体裁：古风

玄牝要饱知，六出端不死。妙高一瓣香，付与毛锥子。
今朝
作者：吴则礼
朝代：宋

今朝天气撩老夫，红右一枝那可孤。
端须羯鼓与判断，世上久觉无花奴。
今朝
作者：吴则礼
朝代：宋
体裁：七言绝句

今朝天气撩老夫，红杏一枝那可孤。端须羯鼓与判断，世上久觉无花奴。
从王谨常求墨戏
作者：吴则礼
朝代：宋

阿常为官真拓落，胸次平生着丘壑。
权奇突兀要举似，毛颕从来有能事。
老子于此兴不浅，孤鸿斜日秋江远。
忘怀丹青以句鸣，只数辋川王右丞。
从王谨常求墨戏
作者：吴则礼
朝代：宋

阿常为官真拓落，胸次平生著丘壑。权奇突兀要举似，毛颍从来有能事。老子於此与不浅，孤鸿斜日秋江边。忘怀丹青以句鸣，只数辋川王右丞。
从王谨常求墨戏
作者：吴则礼
朝代：宋

阿常为官真拓落，胸次平生著丘壑。权奇突兀要举似，毛颖从来有能事。老子于此兴不浅，孤鸿斜日秋江远。忘怀丹青以句鸣，只数辋川王右丞。
从贯道求双幅图
作者：吴则礼
朝代：宋

东郎平生笔五色，戏遣秀句为奇石。好绢自作凌乱光，万里须论才咫尺。大儿小儿何足夸，右丞北苑有等差。孤舟自横天拍水，江南江北多云沙。
从贯道求双幅图
作者：吴则礼
朝代：宋

江郎平生笔五色，戏遣秀句为奇石。
好绢自作凌乱光，万里须论才咫尺。
大儿小儿何足夸，右丞北苑有等差。
孤舟自横天拍水，江南江北多云沙。
从贯道求双幅图
作者：吴则礼
朝代：宋

江郎平生笔五色，戏遣秀句为奇石。好绢自作凌乱光，万里须论才咫尺。大儿小儿何足誇，右丞北苑有等差。孤舟自横天拍水，江南江北多云沙。
代书寄净明道人
作者：吴则礼
朝代：宋

净明端可人，日用一僧钵。觅句殊未休，平生个中活。眷我梁宋游，茗椀屡浇泼。淮南霜露寒，转柁何由达。
代书寄净明道人
作者：吴则礼
朝代：宋
体裁：古风

净明端可人，日用一僧钵。觅句殊未休，平生个中活。眷我梁宋游，茗碗屡浇泼。淮南霜露寒，转柁何由达。
代书寄凈明道人
作者：吴则礼
朝代：宋

凈明端可人，日用一僧钵。
觅句殊未休，平生箇中活。
眷我梁宋游，茗椀屡浇泼。
淮南霜露寒，转柁何由达。
以淮白寄公卷
作者：吴则礼
朝代：宋

淮鱼泼泼初饱霜，赪尾宁数河之鲂。即今谁独可寄似，风味高彻惟曾郎。曾郎结发傍辇毂，黄羊旧厌官厨肉。藜藿奚为便作魔，九年雷绕羁臣腹。羁臣曩者仆射儿，裘马讵省论轻肥。诗书堆床四壁立，畴昔裋褐操锄犁。侬亦大是穷相人，小黠不足痴无伦。江南江北白月底，簸弄扁舟天不嗔。正须晚菘冒香枨，馀生要此一釜羹。别来曷如姑问讯，看取老子终骑鲸。
以淮白寄公卷
作者：吴则礼
朝代：宋

淮鱼泼泼初饱霜，赪尾宁数河之鲂。
即今谁独可寄似，风味高彻惟曾郎。
曾郎结髪傍辇毂，黄羊旧厌官厨肉。
藜藿奚为便作魔，九年雷绕羁臣腹。
羁臣曩者仆射儿，裘马讵省论轻肥。
诗书堆床四壁立，畴昔裋褐操鉏犁。
侬亦大是穷相人，小黠不足痴无伦。
江南江北白月底，簸弄扁舟天不嗔。
正须晚菘冒香枨，余生要此一釜羮。
别来曷如姑问讯，看取老子终骑鲸。
伯时三马图
作者：吴则礼
朝代：宋

从来画马称神妙，至今只说江都王。
将军曹覇实仲季，沙苑丞辈犹诸郎。
龙眠老人亦画马，独与三子遥相望。
两马骈立真骕骦，一马脱去仍腾骧。
龙眠老人今则亡，呜呼三马谁平章。
北湖居士两鬓苍，初无长吉古锦囊。
饭豆不足将游梁，手持三马三太息，樯乌已復催船樯。
伯时三马图
作者：吴则礼
朝代：宋

从来画马称神妙，至今只说江都王。将军曹霸实仲季，沙苑丞辈犹诸郎。龙眠老人亦画马，独与三子遥相望。两马骈立真骕骦，一马脱去仍腾骧。龙眠老人今则亡，呜呼三马谁平章。北湖居士两鬓苍，初无长吉古锦囊。饭豆不足将游梁，手持三马三太息，樯乌已复催船樯。
余自离荆渚遍身生疮了无佳思至金陵舍舟登陆之朱方道游钟山
作者：吴则礼
朝代：宋
体裁：七言绝句

三年窜逐去荆州，岂料重为此寺游。钟鼓山林浑好在，独惊老子雪蒙头。
偶作呈曾存子
作者：吴则礼
朝代：宋

北窗永日捐羣书，自怜所得才腐余。
东风吹花欲烂熳，强自羁絷同辕驹。
曲肱静听百鸟语，圭窦瓮牖思吾庐。
遥怜春水帯刳艇，归鴈已应辞五湖。
偶作呈曾存子
作者：吴则礼
朝代：宋

北窗永日捐群书，自怜所得才腐余。
东风吹花欲烂漫，强自羁絷辕驹。
曲肱静听百鸟语，圭窦翁牖思吾庐。
遥怜春水带刳艇，归雁已应辞五湖。
偶作呈曾存子
作者：吴则礼
朝代：宋

北窗永日捐群书，自怜所得才腐馀。东风吹花欲烂熳，强自羁絷同辕驹。曲肱静听百鸟语，圭窦瓮牖思吾庐。遥怜春水带刳艇，归雁已应辞五湖。
偶怀普照经寮附火寄夷白老
作者：吴则礼
朝代：宋
体裁：七言绝句

北湖头白懒觅官，只办诸方寻衲子。要拥经寮一丈炉，烦渠好作来苏水。
偶憩
作者：吴则礼
朝代：宋

系马后河川。可人冬景妍。
要看花到晚，付与水浮天。
未觉随戎马，端来唤酒船。
谁云是关塞，胜事总堪传。
偶憩
作者：吴则礼
朝代：宋

系马后河川，可人冬景妍。要看花到晚，付与水浮天。未觉随戎马，端来唤酒船。谁云是关塞，胜事总堪传。
偶憩
作者：吴则礼
朝代：宋

繫马后河川，可人冬景妍。
要看花到晚，付与水浮天。
未觉随戎马，端来唤酒船。
谁云是关塞，胜事总堪传。
元日
作者：吴则礼
朝代：宋

秃雪盈巾面欲黧，三间茅屋傍淮湄。
北湖不道无炊米，也向衡门贴画鷄。
元日
作者：吴则礼
朝代：宋

秃雪盈巾面欲黧，三间茅屋傍淮湄。北湖不道无炊米，也向衡门贴画鸡。
元日呈王长元次元关圣功
作者：吴则礼
朝代：宋
体裁：七言律诗

是身久付一蒲团，半世读书真画墁。唤取平生三语掾，来分投老五辛盘。犹堪白堕樽边笑，端奈红梅花底寒。莫问侏儒饱欲死，从教霜雪映南冠。
元老见过因育新诗
作者：吴则礼
朝代：宋

西风动湖海，木落蓬户幽。稍回长者车，聊以消吾忧。脱巾哦新诗，爽气凌高秋。萧然漂转余，文字慵雕锼。老骥语尤壮，屹屹孰与俦。一笑曾莫逆，未觉悲淹留。岁晚余粳稻，呼儿具肴羞。蔬畦绿可撷，浊酒供献酬。平生山林姿，绝意宫锦裘。黄鸡忽登俎，岂羡烹全牛。念昔佐帷幄，饮酣佩吴钩。沧波会入手，此事非人谋。羲和驱白日，疾游无停辀。散发倚前槛，江天云自愁。
元老见过因诵新诗
作者：吴则礼
朝代：宋

西风动湖海，木落蓬户幽。
稍回长者车，聊以销我忧。
脱巾哦新诗，爽气凌高秋。
萧然漂转余，文字慵雕锼。
老骥语尤壮，屹屹孰与俦。
一笑曾莫逆，未觉悲淹留。
岁晚余稉稻，呼儿具肴羞。
蔬畦绿可撷，浊酒供献酬。
平生山林姿，绝意宫锦裘。
黄鸡忽登俎，岂羡烹全牛。
念昔佐帷幄，饮甘佩吴鈎。
沧波会入手，此事非人谋。
羲和驱白日，疾游无停辀。
散髪倚前槛，江天云自愁。
元老见过因诵新诗
作者：吴则礼
朝代：宋

西风动湖海，木落蓬户幽。稍回长者车，聊以销我忧。脱巾哦新诗，爽气凌高秋。萧然漂转馀，文字慵雕锼。老骥语尤壮，屹屹孰与俦。一笑曾莫逆，未觉悲淹留。岁晚馀粳稻，呼儿具肴羞。蔬畦绿可撷，浊酒供献酬。平生山林姿，绝意宫锦裘。黄鸡忽登俎，岂羡烹全牛。念昔佐帷幄，饮甘佩吴钩。沧波会入手，此事非人谋。羲和驱白日，疾游无停辀。散发倚前槛，江天云自愁。
入汴先寄韩子苍
作者：吴则礼
朝代：宋

煮软芋魁初不饥，天教吐出胸中奇。
追随且裹子舆饭，持似只有香岩锥。
刺舟迎客菊笑处，觅句怀人霜落时。
吾辈阿冯真解事，与侬细举南山诗。
入汴先寄韩子苍
作者：吴则礼
朝代：宋

软煮芋魁初不饥，天教吐出胸中奇。追随且裹子舆饭，持似只有香岩锥。刺船迎客菊笑处，觅句怀人霜落时。我辈阿冯真解事，与侬细举南山诗。
入汴先寄韩子苍
作者：吴则礼
朝代：宋

软煮芋魁初不饥，天教吐出胸中奇。
追随且褁子舆饭，持似只有香岩锥。
刺船迎客菊笑处，觅句怀人霜落时。
我辈阿冯真解事，与侬细举南山诗。
入汴示坰
作者：吴则礼
朝代：宋

前年溯洛水，杨花白如毡。今年溯洛水，青青未三眠。犹吃嵩福饭，强寻梁宋船。一笑真自喜，蒲团媚癯仙。
入汴示垧
作者：吴则礼
朝代：宋

前年泝洛水，杨花白如毡。
今年泝洛水，青青未三眠。
犹吃嵩福饭，强寻梁宋船。
一笑真自喜，蒲团媚癯仙。
兰皋煎茶
作者：吴则礼
朝代：宋

掠水纤纤紫燕斜，聊凭乌几伫幽花。今年未识云腴面，且拨去年官焙芽。
兰皋煎茶
作者：吴则礼
朝代：宋

掠水纤纤紫燕斜，聊凭乌几竚幽花。
今年未识云腴面，且拨去年官焙芽。
兰皋煎茶
作者：吴则礼
朝代：宋

掠水织织紫燕斜，聊凭乌几伫幽花。今年未识云腴面，且拨去年官焙芽。
再用前韵
作者：吴则礼
朝代：宋

玉涧安在哉，注目匡山云。都梁有奇特，渠自能挽君。伏雌端可烹，岂惟酒盈樽。老子堪料理，枯肠为之醺。奕奕弦上语，大似机中纹。白头得胜妙，叹咤初未闻。更弹醉翁操，洗吾蒲团昏。且复瀹龙焙，谁言淮水浑。
再用前韵
作者：吴则礼
朝代：宋

玉涧安在哉，注目匡山云。都梁有奇特，渠自能挽君。伏雌端可烹，岂惟酒盈樽。老子堪料理，枯肠为之醺。奕奕弦上语，大似机中纹。白头得胜妙，叹咤初未闻。更弹醉翁操，洗我蒲团昏。且复瀹龙焙，谁言淮水浑。
再用前韵
作者：吴则礼
朝代：宋

玉涧安在哉，注目匡山云。
都梁有奇特，渠自能挽君。
伏雌端可烹，岂惟酒盈樽。
老子堪料理，枯肠为之醺。
奕奕弦上语，大似机中纹。
白头得胜妙，叹咤初未闻。
更弹醉翁操，洗我蒲团昏。
且復瀹龙焙，谁言淮水浑。
再至山阳
作者：吴则礼
朝代：宋
体裁：古风

北湖锥也无，四海一儿子。此生吾知之，不过老病死。五斗一强谋，要饱聊尔耳。秃发犹读书，尽胜种种事。初解行脚包，问讯长淮水。端欲洗枯肠，相见辄欢喜。将借官屋居，聊复置床几。更煮楚州糜，尚欠淮南睡。手中楞严经，咀嚼真有味。姑降老鼻雷，岂复论字义。
再至山阳
作者：吴则礼
朝代：宋

北湖锥也无，四海一儿子。
此生吾知之，不过老病死。
五斗一强谋，要饱聊尔耳。
秃髪犹读书，尽胜种种事。
初解行脚包，问讯长淮水。
端欲洗枯肠，相见辄欢喜。
将借官屋居，聊復置床几。
更煮楚州糜，尚欠淮南睡。
手中楞严经，咀嚼真有味。
姑降老鼻雷，岂復论字义。
减字木兰花 其一 寄田不伐
作者：吴则礼
朝代：宋
体裁：词

星星素发。只有鸣笳楼上发。看舞胡姬。待得平安探骑归。故人渐老。只与虎头论墨妙。怀抱难开。快遣披云一笑来。
减字木兰花·九年离别
作者：吴则礼
朝代：宋
体裁：词

九年离别。梦里相逢端怕说。携手河梁。雁噭淮天如许长。鲈鱼正美。白发季鹰聊启齿。后夜江干。与把梅花子细看。
减字木兰花·九年离别
作者：吴则礼
朝代：宋

九年离别。梦里相逢端怕说。携手河梁。雁噭淮天如许长。鲈鱼正美。白发季鹰聊启齿。後夜江干。与把梅花子细看。
减字木兰花·其三
作者：吴则礼
朝代：宋
体裁：词

河西春晚。独有柳条来入眼。塞水斜斜。不道欺寒红杏花。边笳初发。与唤团团孤塞月。雁响连天。谁倚城头百尺栏。
减字木兰花·其二
作者：吴则礼
朝代：宋

梅花未彻。付与团团沙塞月。端欲捐书。去乞君王丈二殳。貂裘锦帽。盘马不甘青鬓老。底事偏奇。细草平沙看打围。河西春晚。独有柳条来入眼。塞外斜斜。不道欺寒红杏花。边笳初发。与唤团团沙塞月。雁响连天。谁倚城头百尺栏。淮天不断。点缀南云秋几雁。白露沾衣。始是银屏梦觉时。别离怀抱。消得镜中青鬓老。小字能无。烦寄平安一纸书。斑斑小雨。初入高梧黄叶暮。又是重阳。昨夜西风作许凉。鲜鲜丛菊。只解凋人双鬓绿。试傍清尊。分付幽香与断魂。
减字木兰花·其二
作者：吴则礼
朝代：宋
体裁：词

梅花未彻。付与团团沙塞月。端欲捐书。去乞君王丈二殳。貂裘锦帽。盘马不甘青鬓老。底事偏衣。细草平沙看打围。
减字木兰花·其五
作者：吴则礼
朝代：宋

淮天不断。点缀南云秋几雁。白露沾衣。始是银屏梦觉时。别离怀抱。消得镜中青鬓老。小字能无。烦寄平安一纸书。
减字木兰花·其六
作者：吴则礼
朝代：宋
体裁：词

斑斑小雨。初入高梧黄叶暮。又是重阳。昨夜西风作许凉。鲜鲜丛菊。只解凋人双鬓绿。试傍清樽。分付幽香与断魂。
减字木兰花·团团璧月
作者：吴则礼
朝代：宋
体裁：词

团团璧月。今夜广寒真秀发。何处吹笙。催得清霜满凤城。淮南好梦。镜里星星还种种。犹记银床。曾为凉洲唤玉觞。
减字木兰花·斑斑小雨
作者：吴则礼
朝代：宋
体裁：词

斑斑小雨。初入高梧黄叶暮。又是重阳。昨夜西风作许凉。鲜鲜丛菊。只解凋人双鬓绿。试傍清尊。分付幽香与断魂。
减字木兰花·梅花未彻
作者：吴则礼
朝代：宋
体裁：词

梅花未彻。付与团团沙塞月。端欲捐书。去乞君王丈二殳。貂裘锦帽。盘马不甘青鬓老。底事偏奇。细草平沙看打围。
减字木兰花·河西春晚
作者：吴则礼
朝代：宋
体裁：词

河西春晚。独有柳条来入眼。塞外斜斜。不道欺寒红杏花。边笳初发。与唤团团沙塞月。雁响连天。谁倚城头百尺栏。
减字木兰花·淮天不断
作者：吴则礼
朝代：宋
体裁：词

淮天不断。点缀南云秋几雁。白露沾衣。始是银屏梦觉时。别离怀抱。消得镜中青鬓老。小字无能。烦寄平安一纸书。
减字木兰花（寄田不伐）
作者：吴则礼
朝代：宋
体裁：词

星星素发。只有鸣笳楼上发。看舞胡姬。带得平安探骑归。故人渐老。只与虎头论墨妙。怀抱难开。快遣披云一笑来。
减字木兰花（寄真宁）
作者：吴则礼
朝代：宋

团团璧月。今夜广寒真秀发。何处吹笙。催得清霜满凤城。淮南好梦。镜里星星还种种。犹记银床。曾为凉州唤玉觞。
减字木兰花（简天牖）
作者：吴则礼
朝代：宋

九年离别。梦里相逢端怕说。携手河梁。雁DE48淮天如许长。鲈鱼正美。白发季鹰聊启齿。后夜江干。与把梅花子细看。
减字木兰花（贻亢之）
作者：吴则礼
朝代：宋
体裁：词

淮山清夜。镜面平铺纤月挂。端是生还。同倚西风十二栏。休论往事。投老相逢真梦寐。两鬓疏疏。好在松江一尺鲈。
出城道傍决明甚开可喜
作者：吴则礼
朝代：宋

篱落秋逾晚，鷄豚地更偏。
何时有蓬户，无处着金钱。
芒屦林边石，茶铛涧底泉。
心知鸿鴈到，老子爱江天。
出城道傍决明盛开可喜
作者：吴则礼
朝代：宋
体裁：五言律诗

篱落秋逾晚，鸡豚地更偏。何时有蓬户，无处著金钱。芒屦林边石，茶铛涧底泉。心知鸿雁到，老子爱江天。
刘明适屡欲子苍过其居小酌以诗招之
作者：吴则礼
朝代：宋

吐心着地谁復识，只有平生韩子苍。
端恨茅屋付秋草，试吟玉绳低建章。
枯肠君饱大官肉，秃鬓我老尚书郎。
爱酒不论天下士，快来脱帽持一觞。
刘明适屡欲子苍过其居小酌以诗招之
作者：吴则礼
朝代：宋

吐心著地谁复识，只有平生韩子苍。
端恨茅屋付秋草，试吟玉绳低建章。
枯肠君饱大官肉，秃鬓吾老尚书郎。
爱酒不论天下士，快来脱帽持一觞。
刘明适屡欲子苍过其居小酌以诗招之
作者：吴则礼
朝代：宋

吐心著地谁复识，只有平生韩子苍。端恨茅屋付秋草，试吟玉绳低建章。枯肠君饱大官肉，秃鬓我老尚书郎。爱酒不论天下士，快来脱帽持一觞。
到朱方寄智夫智夫时为户部官
作者：吴则礼
朝代：宋
体裁：七言律诗

逐客藜糁大官羊，蓬庐画省遥相望。囊中锥处吾罢矣，地上钱流君未央。一身投老鸡豚社，百战平生翰墨场。拍拍水天高著眼，海门乞与雁随阳。
到朱方寄智夫智夫时为户部官
作者：吴则礼
朝代：宋

逐客藜糁大官羊，蓬庐画省遥相望。
囊中锥处吾罢矣，地上钱流君未央。
一身投老鸡豚社，百战平生翰墨塲。
拍拍水天高着眼，海门乞与雁随阳。
劝耕神堂快活林
作者：吴则礼
朝代：宋

凝笳作悲壮，细马载婵娟。可是杏花晚，只教杨柳眠。酒盏汉旌底，清歌春雁边。不须催部曲，聊欲酌寒泉。
劝耕神堂快活林
作者：吴则礼
朝代：宋

凝笳作悲壮，细马载婵娟。
可是杏花晚，只教杨柳眠。
酒醆汉旌底，清歌春雁边。
不须催部曲，聊欲酌寒泉。
劝耕神堂快活林
作者：吴则礼
朝代：宋

小雨尚复连清明，晴鸠撩我争唤晴。
余寒不奈残春酒，迟日初斜细柳营。
黑貂强脱行作吏，白发浑生来劝耕。
树底树头牵老眼，几时乔木有莺鸣。
劝耕神堂快活林
作者：吴则礼
朝代：宋

小雨尚复连清明，晴鸠撩我争唤晴。馀寒不奈残春酒，迟日初斜细柳营。黑貂强脱行作吏，白发浑生来劝耕。树底树头牵老眼，几时乔木有莺鸣。
劝耕神堂快活林
作者：吴则礼
朝代：宋

小雨尚復连清明，晴鸠撩我争唤晴。
余寒不奈残春酒，迟日初斜细柳营。
黑貂强脱行作吏，白髪浑生来劝耕。
树底树头牵老眼，几时乔木有莺鸣。
北湖
作者：吴则礼
朝代：宋
体裁：古风

北湖真大痴，丑拙人共憎。宿昔有鼻孔，不穿牯牛绳。亭亭僧伽塔，要以两脚登。折腰怕督邮，此事岂吾能。
北湖饱饭径寝颓然甘甚殆畴昔所未有也作此以
作者：吴则礼
朝代：宋

读书聊尔只欲眠，半世浪比边孝先。白头来煮阿弓糜，偶然甘寝如许奇。醍醐乳无上味，方我饱眠方掩鼻。诸天种种妙伎乐，方吾饱眠堪作恶。北湖久参真法器，老年端入睡三昧。齁齁休遣莺唤醒，妙处只令儿辈听。
北湖饱饭径寝颓然甘甚殆畴昔所未有也作此以示阿坰
作者：吴则礼
朝代：宋
体裁：古风

读书聊尔只欲眠，半世浪比边孝先。白头来煮阿弓糜，偶然甘寝如许奇。醍醐酥乳无上味，方我饱眠方掩鼻。诸天种种妙伎乐，方我饱眠堪作恶。北湖久参真法器，老年端入睡三昧。齁齁休遣莺唤醒，妙处只今儿辈听。
十二月八日携家过因胜
作者：吴则礼
朝代：宋

吾人真铁人，畴昔已百炼。
携家过残年，来吃随堂饭。
十二月八日携家过因胜
作者：吴则礼
朝代：宋

吾人真铁人，畴昔已百鍊。携家过残年，来吃随堂饭。
即事
作者：吴则礼
朝代：宋

先生宁负虀盐口，岁岁来沽春社酒。
好事晴鸠唤睡醒，与人谷谷论花柳。
白头强作怀抱寛，我曹未办憎儒冠。
不知无米知觅句，大似骑驴杜工部。
即事
作者：吴则礼
朝代：宋

先生宁负虀盐口，负岁来沽春社酒。
好事晴鸠唤睡醒，与人谷谷论花柳。
白头强作怀抱宽，吾曹未办憎儒冠。
不知无米知觅句，大似骑驴杜工部。
即事
作者：吴则礼
朝代：宋

先生宁负齑盐口，岁岁来沽春社酒。好事晴鸠唤睡醒，与人谷谷论花柳。白头强作怀抱宽，我曹未办憎儒冠。不知无米知觅句，大似骑驴杜工部。
即事
作者：吴则礼
朝代：宋

子规日日啼，凋吾两鬓毛。邻家洗翁盎，渐欲见浊醪。饱闻荆江边，古柳系酒船。沙头昨夜梦，一笑水浮天。
即事
作者：吴则礼
朝代：宋

子规日日啼，凋我两鬓毛。邻家洗瓮盎，渐欲见浊醪。饱闻荆江边，古柳系酒船。沙头昨夜梦，一笑水浮天。
即事
作者：吴则礼
朝代：宋

子规日日啼，凋我两鬓毛。
邻家洗瓮盎，渐欲见浊醪。
饱闻荆江边，古柳繫酒船。
沙头昨夜梦，一笑水浮天。
又偶作寄夷白老
作者：吴则礼
朝代：宋

去年腊雪一尺围，着处梅花如许肥。
道人定復有幻法，莫遣都梁万点飞。
又偶作寄夷白老
作者：吴则礼
朝代：宋

去年腊雪一尺围，著处梅花如许肥。道人定复有幻法，莫遣都梁万点飞。
又再至山阳作
作者：吴则礼
朝代：宋

楚州白菘大于臂，天乞吾曹作好春。
北湖食来如食肉，塔裏僧伽不笑人。
又再至山阳作
作者：吴则礼
朝代：宋

楚州白菘大于臂，天乞吾曹作好春。北湖食来如食肉，塔里僧伽不笑人。
又再至山阳作
作者：吴则礼
朝代：宋

楚州白菘大于臂，天乞我曹作好春。北湖食菜如食肉，塔东僧伽不笑人。
又寄介然
作者：吴则礼
朝代：宋
体裁：六言诗

寄声吾党阿介，米贱惟有淮南。更无一语不契，前身定是同参。
又次竹枕韵
作者：吴则礼
朝代：宋

衔蝉惯恼平头奴，遥取鱼肉丰其肤。
胡为掉尾懒相乳，化作青士形已枯。
试拈支头当陶瓦，不许卞璞登氍毹。
犹能攫拏翻鼎无，踞视穿墉疑欲图。
涎流泼泼穿长蒲，夫人一笑呼与娱。
摩挲初欲论梦事，有底耽耽而睢盱。
偶从蛮藤落吴会，鄊县直过青草湖。
老夫得此良自称，熟睡不管痴儿呼。
又次竹枕韵
作者：吴则礼
朝代：宋

衔蝉惯恼平头奴，遥取鱼肉丰其肤。胡为掉尾懒相乳，化作青士形已枯。试拈支头当陶瓦，不许卞璞登氍毹。犹能攫拿翻鼎无，踞视穿墉疑欲图。涎流泼泼穿长蒲，夫人一笑呼与娱。摩挲初欲论梦事，有底耽耽而睢盱。偶从蛮藤落吴会，乡县直过青草湖。老夫得此良自称，熟睡不管痴儿呼。
又画尝醋翁
作者：吴则礼
朝代：宋
体裁：七言绝句

石先戏作忍酸相，未信从来尝醋难。头毛鬅鬙面白皱，老夫笑作婴儿看。
发金陵
作者：吴则礼
朝代：宋

湖海归来近钓筒，此身南北一飘篷。船头已压三山浪，樯尾初回五两风。天淡鼓声催落日，云高帆影趁飞鸿。道林窣堵自崷崒，隐几寒光连暮空。
发金陵
作者：吴则礼
朝代：宋
体裁：七言律诗

湖海归来近钓筒，此身南北一飘蓬。船头已压三山浪，樯尾初回五雨风。天淡鼓声催落日，云高帆影趁飞鸿。道林窣堵自崷崒，隐几寒光连暮空。
发陈留寄智夫侄
作者：吴则礼
朝代：宋

五斗莫作籴太仓，幽事关人殊未央。白雁撩人下清洛，黄花唤梦著都梁。平生浪喜得诗瘦，投老相从要酒狂。欲到淮南先一笑，蟹螯浑已饱新霜。
发陈留寄智夫侄
作者：吴则礼
朝代：宋

五斗莫作籴太仓，幽事关人殊未央。
白鴈撩人下清洛，黄花唤梦着都梁。
平生浪喜得诗瘦，投老相从要酒狂。
欲到淮南先一笑，蟹螯浑已饱新霜。
发陈留寄智夫侄
作者：吴则礼
朝代：宋

五斗莫作糴太仓，幽事关人殊未央。白雁撩人下清洛，黄花唤梦著都梁。平生浪喜得诗瘦，投老相从要酒狂。欲到淮南先一笑，蟹螯浑已饱新霜。
发龟山先寄少冯亢之
作者：吴则礼
朝代：宋
体裁：古风

贴贴淮不动，翻翻雁能鸣。强垂投老鬓，又过盱眙城。僧伽饱知我，大小身后名。快作鼓考考，要听随堂声。都梁吕少冯，维吾佳友生。更招虞仲子，共看金盆倾。
发龟山先寄少冯亢之
作者：吴则礼
朝代：宋

贴贴淮不动，翻翻雁能鸣。强垂投老鬓，又过盱眙城。僧伽饱知我，大小身后名。快作鼓考考，要听随堂怕。都梁吕少冯，维吾佳友生。更招虞仲子，共看金盆倾。
古殿珠
作者：吴则礼
朝代：宋

塞上归来两鬓蓬，饱知边马依北风。从他垂棘连城璧，乞吾僧伽古殿红。
古殿珠
作者：吴则礼
朝代：宋
体裁：七言绝句

塞上归来两鬓蓬，饱知边马依北风。从他垂棘连城璧，乞我僧伽古殿红。
句
作者：吴则礼
朝代：宋
体裁：句

老子只堪持蟹螯。
同圣功南园探春
作者：吴则礼
朝代：宋

春风如许可复奈，扶藜与子一笑怀。初缘晴日垂垂发，更为吾人细细开。莫憎白眼校尉老，快唤青州从事来。径欲寻君说幽意，夕阳故挽一枝回。
同圣功南园探春
作者：吴则礼
朝代：宋

春风如许可復奈，扶藜与子一笑怀。
初缘晴日垂垂发，更为吾人细细开。
莫憎白眼校尉老，快唤青州从事来。
径欲寻君说幽意，夕阳故挽一枝回。
同坰寄黄济川五首
作者：吴则礼
朝代：宋

今年一尺雪，大盎想春沽。
乌帽有何好，青鞋绝世无。
老泓元有韵，瘦颍要时呼。
跛跛没伎俩，归来真老卢。
同坰寄黄济川五首
作者：吴则礼
朝代：宋

甘作华颠老，聊寻颍上梅。
长须唤舟楫，赤脚洗尊罍。
白日要可挽，清香不受摧。
若为教騕褭，载得阿川来。
同坰寄黄济川五首
作者：吴则礼
朝代：宋

饭饱团栾坐，前笛或姓庞。痴云黏楚甸，小雪著荆江。尚要评诗律，何因唤酒缸。旭来底处好，脱屐弄艂艭。
同坰寄黄济川五首
作者：吴则礼
朝代：宋

饭饱团栾坐，前身或姓庞。痴云黏楚甸，小雪著荆江。尚要评诗律，何因唤酒缸。归来底处好，脱屐弄艂艭。平生黄卷里，老罢白鸥边。莫作惊人语，深参饱睡禅。随堂姑一钵，唤客或三鳣。宁要苏司业，时时与酒钱。今年一尺雪，大盎想春沽。乌帽有何好，青鞋绝世无。老泓元有韵，瘦颖要时呼。跛跛没伎俩，归来真老卢。甘作华颠老，聊寻颍上梅。长须唤舟楫，赤脚洗尊罍。白日要可挽，清香不受摧。若为教騕袅，载得阿川来。斋盂随处有，阿堵半生无。不作论文杜，姑为踏硙卢。清言韵舌本，残雪著头颅。请说楚州菜，白菘如臂粗。
同坰寄黄济川五首·其一
作者：吴则礼
朝代：宋

饭饱团栾坐，前身或姓庞。痴云黏楚甸，小雪著荆江。尚要评诗律，何因唤酒缸。归来底处好，脱屐弄艂艭。
同坰寄黄济川五首·其三
作者：吴则礼
朝代：宋

今年一尺雪，大盎想春沽。乌帽有何好，青鞋绝世无。老泓元有韵，瘦颖要时呼。跛跛没伎俩，归来真老卢。
同坰寄黄济川五首·其二
作者：吴则礼
朝代：宋

平生黄卷里，老罢白鸥边。莫作惊人语，深参饱睡禅。随堂姑一钵，唤客或三鳣。宁要苏司业，时时与酒钱。
同坰寄黄济川五首·其五
作者：吴则礼
朝代：宋

斋盂随处有，阿堵半生无。不作论文杜，姑为踏硙卢。清言韵舌本，残雪著头颅。请说楚州菜，白菘如臂粗。
同坰寄黄济川五首·其四
作者：吴则礼
朝代：宋

甘作华颠老，聊寻颍上梅。长须唤舟楫，赤脚洗尊罍。白日要可挽，清香不受摧。若为教騕袅，载得阿川来。
同垧寄黄济川五首·其一
作者：吴则礼
朝代：宋

饭饱团栾坐，前身或姓庞。
痴云黏楚甸，小雪着荆江。
尚要评诗律，何因唤酒缸。
归来底处好，脱屐弄艂艭。
同垧寄黄济川五首·其三
作者：吴则礼
朝代：宋

今年一尺雪，大盎想春沽。
乌帽有何好，青鞋绝世无。
老泓元有韵，瘦颕要时呼。
跛跛没伎俩，归来真老卢。
同垧寄黄济川五首·其二
作者：吴则礼
朝代：宋

平生黄卷裏，老罢白鸥边。
莫作惊人语，深参饱睡禅。
随堂姑一钵，唤客或三鳣。
宁要苏司业，时时与酒钱。
同垧寄黄济川五首·其五
作者：吴则礼
朝代：宋

斋盂随处有，阿堵半生无。
不作论文杜，姑为踏硙卢。
清言韵舌本，残雪着头颅。
请说楚州菜，白菘如臂粗。
同垧寄黄济川五首·其四
作者：吴则礼
朝代：宋

甘作华颠老，聊寻颍上梅。
长鬚唤舟檝，赤脚洗尊罍。
白日要可挽，清香不受摧。
若为教騕褭，载得阿川来。
同曾公卷出南城
作者：吴则礼
朝代：宋

着处篮舆得小停，偶寻奇诡对屏星。
山南山北有幽啭，树底树头惟落英。
两鬓已脱吾种种，三眠欲罢渠青青。
招提故作疏钟晚，更约杖藜来细听。
同曾公卷出南城
作者：吴则礼
朝代：宋

著处篮舆得小停，偶寻奇诡对屏星。山南山北有幽啭，树底树头惟落英。两鬓已脱吾种种，三眠欲罢渠青青。招提故作疏钟晚，更约杖藜来细听。
同李汉臣赋陈道人茶匕诗
作者：吴则礼
朝代：宋

诸方妙手嗟谁何，旧闻江东卜头陀。
即今世上称绝伦，只数钱塘陈道人。
宣和日试龙焙香，独以胜韵媚君王。
平生底处虀盐眼，饱识斓斑翰林椀。
腐儒惯烧折脚铛，两耳要听苍蝇声。
苦遭汤饼作魔事，坐睡只教渠唤醒。
岂如公子不论价，千金争买都堂胯。
心知二叟操钤锤，种种幻出真瑰奇。
何当为我调云腴，豆饭藜羮与扫除。
箇中风味太高彻，问取老师三昧舌。
同李汉臣赋陈道人茶匕诗
作者：吴则礼
朝代：宋

诸方妙手嗟谁何，旧闻江东卜头陀。即今世上称绝伦，只数钱塘陈道人。宣和日试龙焙香，独以胜韵媚君王。平生底处齑盐眼，饱识斓斑翰林椀。腐儒惯烧折脚铛，两耳要听苍蝇声。苦遭汤饼作魔事，坐睡只教渠唤醒。岂如公子不论价，千金争买都堂胯。心知二叟操钤锤，种种幻出真瑰奇。何当为我调云腴，豆饭藜羹与扫除。个中风味太高彻，问取老师三昧舌。
同李汉臣赋陈道人茶匕诗
作者：吴则礼
朝代：宋
体裁：古风

诸方妙手嗟谁何，旧闻江东卜头陀。即今世上称绝伦，只数钱塘陈道人。宣和日试龙焙香，独以胜韵媚君王。平生底处齑盐眼，饱识斓斑翰林碗。腐儒惯烧折脚铛，两耳要听苍蝇声。苦遭汤饼作魔事，坐睡只教渠唤醒。岂如公子不论价，千金争买都堂胯。心知二叟操钤锤，种种幻出真瑰奇。何当为我调云腴，豆饭藜羹与扫除。个中风味太高彻，问取老师三昧舌。
同澄之器博饭浮玉
作者：吴则礼
朝代：宋

畴昔清都步武联，轩轩鹤骨称癯仙。
君横七弦可忘老，我得一丘端尽年。
白首终成裹饭去，青灯更作曲肱眠。
步虚声裏云旗下，病眼心知有胜缘。
同澄之器博饭浮玉
作者：吴则礼
朝代：宋

畴昔清都步武联，轩轩鹤骨称癯仙。君横七弦可忘老，我得一丘端尽年。白首终成裹饭去，青灯更作曲肱眠。步虚声里云旗下，病眼心知有胜缘。
同王子和过张氏小园
作者：吴则礼
朝代：宋

永夏追凉得午阴，扶藜仍有小丛林。应怜老子腰脚健，可是禅房花木深。卷帘高竹与佳色，隐几黄鹂供好音。更遣惊人十样锦，并浇宿昔江湖心。
同王子和过张氏小园
作者：吴则礼
朝代：宋

永夏追凉得午阴，扶藜仍有小丛林。
应怜老子腰脚健，可是禅房花木深。
卷帘高竹与佳色，隐几黄鹂供好音。
更遣惊人十様锦，并浇宿昔江湖心。
向赵圣源请赋云壑诗会余东去西来匆匆不暇今
作者：吴则礼
朝代：宋

王孙吾辈人，著身一云壑。
五斗炊官仓，糟丘初不恶。
天公亦好奇，与著寻山屩。
大笑杜陵翁，不嗔驴失脚。
一来看都梁，几见胡雁泊。
吾昔边头归，淮南秋水落。
白鱼能许肥，宿昔鱠叶薄。
枨香已思侬，吴虀真可作。
谁言会面初，晤语如有昨。
丹青可尽年，此事要商略。
向赵圣源请赋云壑诗会余东去西来匆匆不暇今追寄之
作者：吴则礼
朝代：宋

王孙我辈人，着身一云壑。
五斗炊官仓，糟丘初不恶。
天公亦好奇，与着寻山屫。
大笑杜陵翁，不嗔驴失脚。
一来看都梁，几见胡鴈泊。
我昔边头归，淮南秋水落。
白鱼能许肥，宿昔鲙叶薄。
枨香已思侬，吴虀真可作。
谁言会面初，晤语如有昨。
丹青可尽年，此事要商略。
向赵圣源请赋云壑诗会余东去西来匆匆不暇今追寄之
作者：吴则礼
朝代：宋

王孙我辈人，著身一云壑。五斗炊官仓，糟丘初不恶。天公亦好奇，与著寻山屩。大笑杜陵翁，不嗔驴失脚。一来看都梁，几见胡雁泊。我昔边头归，淮南秋水落。白鱼能许肥，宿昔鲙叶薄。枨香已思侬，吴齑真可作。谁言会面初，晤语如有昨。丹青可尽年，此事要商略。
听梁圣民家琵琶
作者：吴则礼
朝代：宋

宫样缬罗舞袖长，纤眉巧学时世妆。薰炉夜烧司衣香，酒杯到手天雨霜。檀槽徐作春雷转，龙纹拨打黄金面。梨园妙处世不知，为君弹彻霓裳遍。淮南日日花信风，新声投老爱轻拢，试与小桃催小红。
听梁圣民家琵琶
作者：吴则礼
朝代：宋

宫样缬罗舞袖长，织眉巧学时世妆。薰炉夜烧避开衣香，酒杯到手天雨霜。檀槽徐作春雷转，龙纹拨打黄金面。梨园妙处世不知，为君弹彻霓裳遍。淮南日日花信风，新声投老爱轻拢，试与小桃催小红。
听梁圣民家琵琶
作者：吴则礼
朝代：宋

宫様缬罗舞袖长，纤眉巧学时世粧。
薫炉夜烧司衣香，酒杯到手天雨霜。
檀槽徐作春雷转，龙纹拨打黄金面。
梨园妙处世不知，为君弹彻霓裳遍。
淮南日日花信风，新声投老爱轻拢，试与小桃催小红。
吴山寺汛
作者：吴则礼
朝代：宋

空山无人境，汛扫寺两廊。
毎荷佛下榻，更蒙天与凉。
沉瓜冷出井，浇汗暖注汤。
落日下山去，好风如许长。
吴山寺汛
作者：吴则礼
朝代：宋
体裁：五言律诗

空山无人境，汛扫寺两廊。每荷佛下榻，更蒙天与凉。沉瓜冷出井，浇汗暖注汤。落日下山去，好风如许长。
呈余清老
作者：吴则礼
朝代：宋
体裁：五言律诗

俛仰塞境断，追随春事幽。碧山朝曳屐，白浪晚维舟。钟鼓鸣江渚，烟云暗郡楼。下帘煮新茗，聊为道人留。
呈余清老
作者：吴则礼
朝代：宋

俯仰寒境断，追随春事幽。碧山朝曳屐，白浪晚维舟。钟鼓鸣江渚，烟云暗郡楼。下帘煮新茗，聊为道人留。
呈希道兼寄不伐
作者：吴则礼
朝代：宋

不见虎头墨妙，聊寻燕颔将军。兴来未妨觅句，胜处端须策勋。试问边头花柳，不忘梦处江湖。横槊要寻塞雁，磨刀仍脍河鱼。
呈希道兼寄不伐二首
作者：吴则礼
朝代：宋
体裁：六言诗

不见虎头墨妙，聊寻燕颔将军。兴来未妨觅句，胜处端须策勋。
呈希道兼寄不伐二首
作者：吴则礼
朝代：宋
体裁：六言诗

试问边头花柳，不忘梦处江湖。横槊要寻塞雁，磨刀仍脍河鱼。
呈曾侯
作者：吴则礼
朝代：宋

滹沱流水抱城斜，旌节重来鬓欲华。春雨一溪藏钓艇，秋风十里对荷花。铜符旧总山西将，铁骑还吹塞北笳。鱼蟹初肥稻粱熟，他时归向楚人夸。
呈曾侯
作者：吴则礼
朝代：宋

滹沱流水抱城斜，旌节重来鬓欲华。春雨一溪藏钓艇，秋风十里对荷花。铜符旧总山西将，铁骑还吹塞北笳。鱼蟹初肥稻粱熟，他时归向楚人誇。
呈王济川
作者：吴则礼
朝代：宋

鹁鸪争鸣燕方乳，飞絮忽来萦短尘。眼底桃花且向人，薄暮东风卷红雨。江南春尽水如天，谁呼艇子石城边。急觞到手聊一噱，识字须悲有投阁。
呈王济川
作者：吴则礼
朝代：宋
体裁：古风

鹁鸪争鸣燕方乳，飞絮忽来萦短麈。眼底桃花且向人，薄暮东风卷红雨。江南春尽水如天，谁呼艇子石城边。急觞到手聊一噱，识字须悲有投阁。
呈陈尚志
作者：吴则礼
朝代：宋
体裁：七言绝句

岁月匆匆催白发，风尘漠漠敝青衫。早晚扁舟逐孤雁，一江秋色挂吴帆。
呈陈尚志
作者：吴则礼
朝代：宋

岁月匆匆催白髪，风尘漠漠敝青衫。
早晚扁舟逐孤鴈，一江秋色挂吴帆。
周介然所惠石铫取水瀹茶
作者：吴则礼
朝代：宋

吾人老怀丘壑情，洗君石铫盱眙城。要煎淮水作蟹眼，饭饱睡魔聊一醒。僧伽孤塔何亭亭，试唤僧伽真肯应。拟向山阳买白菜，团炉烂煮北湖羹。
周介然所惠石铫取淮水瀹茶
作者：吴则礼
朝代：宋

吾人老怀丘壑情，洗君石铫盱眙城。要煎淮水作蟹眼，饭饱睡魔聊一醒。僧伽孤塔何亭亭，试唤僧伽真肯应。拟向山阳买白菜，围炉烂煮北湖羹。
周介然所惠石铫取淮水瀹茶
作者：吴则礼
朝代：宋

吾人老怀丘壑情，洗君石铫盱眙城。
要煎淮水作蟹眼，饭饱睡魔聊一醒。
僧伽孤塔何亭亭，试唤僧伽真肯譍。
拟向山阳买白菜，围炉烂煮北湖羮。
和人梅诗
作者：吴则礼
朝代：宋

玉妃从以万玉发，正倚广寒琪树柯。端怜横笛陇头罢，不恨落梅江上多。翠袖清尊知老矣，薰炉茗碗奈侬何。梦惊篷背遽如许，会唤阳春有艳歌。
和人梅诗
作者：吴则礼
朝代：宋

玉妃从以万玉女，正倚广寒琪树柯。
端怜横笛陇头罢，不恨落梅江上多。
翠袖清尊知老矣，薫炉茗椀奈侬何。
梦惊篷背遽如许，会唤阳春有艳歌。
和人梅诗
作者：吴则礼
朝代：宋

玉妃从以万玉女，正倚广寒琪树柯。端怜横笛陇头罢，不恨落梅江上多。翠袖清尊知老矣，薰炉茗椀奈侬何。梦惊篷背遽如许，会唤阳春有艳歌。
和人梅诗
作者：吴则礼
朝代：宋
体裁：七言律诗

玉妃从以万玉女，正倚广寒琪树柯。端怜横笛陇头罢，不恨落梅江上多。翠袖清尊知老矣，薰炉茗碗奈侬何。梦惊篷背遽如许，会唤阳春有艳歌。
和刘坰并简杨虞卿
作者：吴则礼
朝代：宋

少日负书笈，老年看战车。此生浑觅句，随处有烹茶。乞吾炊黍米，烦君问蕨芽。斓斑赤铜碗，渠辈久名家。
和刘坰并简杨虞卿
作者：吴则礼
朝代：宋
体裁：五言律诗

少日负书笈，老年看战车。此生浑觅句，随处有烹茶。乞我炊黍米，烦君问蕨芽。斓斑赤铜碗，渠辈久名家。
和刘垧并简杨虞卿
作者：吴则礼
朝代：宋

少日负书笈，老年看战车。此生浑觅句，随处有烹茶。乞我炊黍米，烦君问蕨芽。斓斑赤铜椀，渠辈久名家。
和至之秋宴感怀时至之已有归休意
作者：吴则礼
朝代：宋
体裁：七言律诗

纷纷举世事轻肥，三径萧条独可依。壮志未随黄发改，故山将伴白云归。林泉定落幽人手，尘土空侵病客衣。明月满帆秋水碧，扁舟去逐雁南飞。
和至之秋宴感怀时至之已有归休意
作者：吴则礼
朝代：宋

纷纷举世事轻肥，三径萧条独可依。
壮志未随黄髪改，故山将伴白云归。
林泉定落幽人手，尘土空侵病客衣。
明月满帆秋水碧，扁舟去逐鴈南飞。
和蜡梅诗
作者：吴则礼
朝代：宋

江边一树垂垂花，酒杯曾觅黄公家。
谁教五出作黄蜡，六出休论属尤物。
鼻端有窍侬自知，羣儿空诵诗人诗。
天公与花不与叶，要遣孤芳作超绝。
缅怀南徐江上山，醉入梅花海中眠。
梅花乱落青鸟去，大是天公送君句。
天公定不辜吾人，蜡梅句法聊付君。
禅床僧几梦吴越，煮菜从来满斋钵。
和蜡梅诗
作者：吴则礼
朝代：宋
体裁：古风

江边一树垂垂花，酒杯曾觅黄公家。谁教五出作黄蜡，六出休论属尤物。鼻端有窍侬自知，群儿空诵诗人诗。天公与花不与叶，要遣孤芳作超绝。缅怀南徐江上山，醉入梅花海中眠。梅花乱落青鸟去，大是天公送君句。天公定不辜吾人，蜡梅句法聊付君。禅床僧几梦吴越，煮菜从来满斋钵。
和魏道辅铜雀砚
作者：吴则礼
朝代：宋

寂寞漳河绕故宫，悠悠千古付飞蓬。当时流落干戈际，今日埋藏尘土中。楚岫月明芒屩远，湘江春尽草堂空。提携愿逐先生去，閒咏滩头一笛风。
和魏道辅铜雀砚
作者：吴则礼
朝代：宋

寂寞漳河绕故宫，悠悠千古付飞蓬。当时流落干戈际，今日埋藏尘土中。楚岫月明芒屩远，湘江春尽草堂空。提携愿逐先生去，闲咏滩头一笛风。
和魏道辅铜雀砚
作者：吴则礼
朝代：宋

寂寞漳河遶故宫，悠悠千古付飞蓬。
当时流落干戈际，今日埋藏尘土中。
楚岫月明芒屩远，湘江春尽草堂空。
提携愿逐先生去，閒咏滩头一笛风。
唐处厚邀同欧阳元老彭志南游金銮寺
作者：吴则礼
朝代：宋
体裁：古风

秋老万木脱，浮云暮连空。落景不可挽，冥冥有飞鸿。偶与二三友，返辔释子宫。幽事固可喜，逸兴殊未穷。更期霜华陨，黄菊开旧丛。浊醪倘可载，浩歌凌西风。
四月十五日饭于因胜
作者：吴则礼
朝代：宋
体裁：七言绝句

老子端有衲子缘，独喜时时听三下。莫向诸方说久参，白头且结淮南夏。
圃田道中牧马
作者：吴则礼
朝代：宋
体裁：七言绝句

不复硉兀如堵墙，索河水甘殊未央。天工作意与一饱，端是今年春草长。
圃田道中牧马
作者：吴则礼
朝代：宋

不復硉兀如堵墻，索河水甘殊未央。
天工作意与一饱，端是今年春草长。
坐睡
作者：吴则礼
朝代：宋

白灰如雪麒麟红，一老已打斋时钟。衲子未来且坐睡，蒲团与我作新冬。
坐睡
作者：吴则礼
朝代：宋
体裁：七言绝句

白灰如雪麒麟红，一老已打斋时钟。衲子末来且坐睡，蒲团与我作新冬。
坰请作枣饮诗
作者：吴则礼
朝代：宋

阿坰自说枣饮法，请我试吟枣饮诗。手提北湖折脚鼎，北湖见之已解颐。罂粟作腐杏成酪，来问白苏侬饱知。他时携去寻衲子，通红更拨骐驎儿。
坰邀公卷煎茶
作者：吴则礼
朝代：宋

阿坰手持都堂胯，百千砗磲未论价。渴心知我生尘埃，故遣一瓯官茗来。上方井水绝世无，中？谷帘定庸奴。径当浇汝三尺喙，要著胸中万卷书。外家典刑有诸老，封胡羯末端复好。皎如珊瑚在琳房，况乃薰以正焙香。阿坰性独爱文字，望见俗物辄走避。虽然此事已可久，莫负从来铁御史。
坰邀公卷煎茶
作者：吴则礼
朝代：宋
体裁：古风

阿坰手持都堂胯，百千砗磲未论价。渴心知我生尘埃，故遣一瓯官茗来。上方井水绝世无，中�谷帘定庸奴。径当浇汝三尺喙，要著胸中万卷书。外家典刑有诸老，封胡羯末端复好。皎如珊瑚在琳房，况乃薰以正焙香。阿坰性独爱文字，望见俗物辄走避。虽然此事已可久，莫负从来铁御史。
坰邀公卷煎茶
作者：吴则礼
朝代：宋

阿坰手持都堂胯，百千硨磲未论价。
渴心知我生尘埃，故遣一瓯官茗来。
上方井水绝世无，中𤃩欲帘定庸奴。
径当浇汝三尺喙，要著胸中万卷书。
外家典刑有诸老，封胡羯末端复好。
皎如珊瑚在琳房，况乃薰以正焙香。
阿坰性独爱文字，望见俗物辄走避。
虽然此事已可久，莫负从来铁御史。
垧请作枣饮诗
作者：吴则礼
朝代：宋

阿垧自说枣饮法，请我试吟枣饮诗。
手提北湖折脚鼎，北湖见之已解颐。
罂粟作腐杏成酪，来问白苏侬饱知。
他时携去寻衲子，通红更拨骐驎儿。
垧邀公卷煎茶
作者：吴则礼
朝代：宋

阿垧手持都堂胯，百千砗磲未论价。
渇心知我生尘埃，故遣一瓯官茗来。
上方井水绝世无，中𤃩谷帘定庸奴。
径当浇汝三尺喙，要着胸中万卷书。
外家典刑有诸老，封胡羯末端復好。
皎如珊瑚在琳房，况乃薫以正焙香。
阿垧性独爱文字，望见俗物辄走避。
虽然此事已可久，莫负从来铁御史。
声声慢·林塘朱夏
作者：吴则礼
朝代：宋
体裁：词

林塘朱夏，雨过斑斑，绿苔绕地初遍。叶底雏莺，犹记日斜春晚。芙蕖靓妆红粉，傍高荷、闲倚歌扇。轻风起，縠纹滟滟，翠生波面。可是追凉月下，清坐久，微云屡遮星汉。露湿纶巾，遥望玉清台殿。白头共论胜事，须偿五湖深愿。南枝好，有南飞乌鹊，绕枝低转。
声声慢（凤林园词）
作者：吴则礼
朝代：宋

林塘朱夏，雨过斑斑，绿苔绕地初遍。叶底雏鸾，犹记日斜春晚。芙蕖靓妆粉，傍高荷、闲倚歌扇。轻风起，縠纹滟滟，翠生波面。可是追凉月下，清坐久，微云屡遮星汉。露湿纶巾，遥望玉清台殿。白头共论胜事，须偿五湖深愿。南枝好，有南飞乌鹊，绕枝低转。
多丽
作者：吴则礼
朝代：宋

听新蝉，舜琴初弄清弦。伴薰风、匆匆佳气，钟希世英贤。正芳蓂、更馀九荚，况强仕，犹待三年。笔下烟云，胸中岩壑，玉峰凛凛映人寒。公不见、清潭宝剑，九彩动星躔。浑疑是，风雷变化，落在人间。驻东阳、清谭终日，种成桃李森然。向庭闱、彩衣有庆，更华萼、棠棣相鲜。骥足难留，牛刀暂屈，匪朝伊夕步花砖。自今往、掀天扶地，声迹寄凌烟。它时事，赤松共约，携手骖鸾。
多丽
作者：吴则礼
朝代：宋
体裁：词

听新蝉，舜琴初弄清弦。
伴薰风、匆匆佳气，锺希世英贤。
正芳蓂、更馀九荚，况强仕，犹待三年。
笔下烟云，胸中岩壑，玉峰凛凛映人寒。
公不见、清潭宝剑，九彩动星躔。
浑疑是，风雷变化，落在人间。
驻东阳、清谭终日，种成桃李森然。
向庭闱、彩衣有庆，更华萼、棠棣相鲜。
骥足难留，牛刀暂屈，匪朝伊夕步花砖。
自今往、掀天扶地，声迹寄凌烟。
它时事，赤松共约，携手骖鸾。
多丽·听新蝉
作者：吴则礼
朝代：宋

听新蝉，舜琴初弄清弦。
伴熏风、匆匆佳气，锺希世英贤。
正芳蓂、更馀九荚，况强仕，犹待三年。
笔下烟云，胸中岩壑，玉峰凛凛映人寒。
公不见、清潭宝剑，九彩动星躔。
浑疑是，风雷变化，落在人间。
驻东阳、清谭终日，种成桃李森然。
向庭闱、彩衣有庆，更华萼、棠棣相鲜。
骥足难留，牛刀暂屈，匪朝伊夕步花砖。
自今往、掀天扶地，声迹寄凌烟。
它时事，赤松共约，携手骖鸾。